EVANGELIJA 
MATEJOSTYR 


ŠERO 1 
JEZUSOSKIRO XRISTOSOSKIRO RODO 


1 Lau pal Jezusóskire Xristososkiro rodo, Davidóskire Chavéskiro, 
Abramóskire Chavéskiro. 

2 Abramoste locija Isáko, Jakúbo locija Isakoste; Juda i pšala leskire 
locine Jakuboste; 

3 Faráso 1 Zdra locine Judaste Tamarátyr; Esrómo locija Farasoste; 
Arámo locija Esromoste; 

4 Aminadábo locija Aramoste; Nasóno locija Aminadaboste; Salia- 
móno locija Nasonoste; 

5 Baózo locija Salmonoste Raxabodatyr, Jobédo locija Baozoste 
Rutátyr; Jesiéjo locija Jobedoste; 

6 Králi Davido locija Jesiejoste; Saliamóno locija Kraliste Davidoste 
Urijáskire be-romeskirjátyr; 

7 Roboámo locija Saliamonoste, Abíja locija Roboamoste; Asá locija 
Abijaste; 

8 Jozafáto locija Asaste; Jorámo locija Jozafatoste; Ozíja locija Jora- 
moste; 

9 Jotámo locija Ozijaste, Axázo locija Jotamoste; Jezékija locija Axa- 
zoste; 

10 Manásija locija Jezekijaste, Amono locija Manasijaste; Jozija lo- 
cija Amonoste; 

11 Jakimo locija Jozijaste; Jexónija i pšala leskire locine Jakimoste, 
angil syr Juden ulidžine dre plieno ke Babilono. 

12 Poslie dova, syr Juden ulidžine dre plieno ke Babilono, Salatiflo 
locija Jexonijaste; Zorobábielio locija Salatiiloste; 

13 Abiúdo locija Zorobabielioste; Jeliakímo locija Abiudoste; Azóro 
locija Eliakimoste; 

14 Sadoko locija Azoroste, Aximo locija Sadokoste; Eliudo locija 
Aximoste; 

15 Elizdro locija Eliudoste; Matano locija Eliazaroste; Jakubo locija 
Matanoste; 

16 Jaza locija Jakuboste, joti isys Marijakiro rom, savi lockirdia Jezu- 
sós, Saveski dene laú Xristoso. 

17 Adiaki isy dešuštar ródy Abramóstyr angil Davidóste; Davidostyr, 
angil syr len ulidžiipe dre plieno ke Babilono isy dešuštar ródy; i ulidžiip- 
nastyr ke Babilono angil Xristososte isy dešuštar ródy. 


SYR JEZUSO XRISTOSO LOCIJA 


18 Adidki syr Jezuso locijd: poslie dorakiriben, syr Leskire daki 
Marijáke čebindia te vidžal paloróm pal Jozáste, ne angil, syr lengi te 
zdžanpe, vigijd, so Joj isys phari Sventoné Duxóstyr. 

19 Józa ža, rom lakiro, isys patyvaló manuš i na kamja te ladZakirél 
la, i dumindia čoraxančs te otmukel la. 

20 Ne syr joū dumindia dava, vácka, Aniólo Deúleskiro javja ke 
joú dre sune i phendia; ,Joza, Davidoskiro Chavo, ná dar te przylel 
Marija syr romnia, paldova so Kodová, Saves joj lockirela, isy Sventoné 
Duxóstyr; 

21 joj lockirela Chavés, tu desa laú Leski Jezúso, paldova so Joú zrak- 
héla Peskire manušen grexčndyr". 

22 Ne saro dava isys adiaki, sob te spolninélpe, so Devel phendia pir 
prorokoste: 

23 ,Vacka, Rakli javela phari Chavesa, i lockirela Chavés, i leskiro lati 
javela Emanučlo" (so značinel: ,Devel isy jamenca"). 

24 Kedy Joza ušteja soibnastyr, joú kierdid, syr Aniolo Deuleskiro 
phendia leski; joú przylejá romnia peskirja, 

25 1 na džindia la, angil joj lockirdia Chaves; i joú deja lati Leski 
Jezuso. 

ŠERO 2 


MAGI VASTOKOSTYR 


I Ne kedy Jezuso locija dre Judytko Betliejémo, kaj Irodo isys krali, 
vacka, javne magi vastokostyr dre Jerusalimo, 

2 i phučne: ,,Káj ža locija králi Judengiro? Syr jame dykhjam čergen 
Leskiri pe vastoko, javjam te klonináspe patyvasa Leski". 

3 Kedy krali Irodo ušundia dava, joú zbit zadumindiape, i saro Jeru- 
salimo khetane lesa. 

4 Ijoū skiendeja saren rašangiren phuredyren i zakonoskire sykliakie- 
ribnaskiren, i phučia stroges lendyr, kaj musindia te lociól Xristoso? 

5 Jone phendle leski: „Dre Betliejémo ke Judéja; syr adiaki čhindia 
proróko: 

6 ,i tu, Betliejémo, phuú Judaskiri, tu ná san tyknedyr Xulandyr Jude- 
jatyr, paldova so tutyr vidžiala Seraló, Savo javela te xulainel pe manu- 
sénde Izraeliostyr"". 

7 Tenči Irodo čoraxanes khardia ke pe magen, sob te haliol lendyr 
vrémia, dre savi Cergen sykadeja; 

8 i joú bičhadia len ke Betliejémo i phendia: ,,Džan i Sukár rozha- 
lionpe pal Tyknemaseste; i, syr tume lastčna Les, tedy phenčn mangi, sob 
me adiaki-pat' te javoú i te pokloninóúpe patyvasa Leski". 

9 Kedy jone višundle kralis, gine peskire dromesa, i, vácka, čergen, 
savi jone dykhne pe vastoko, savi džalas angil lende, pakd na javja i na 
terdija pe šteto, kaj isys Tyknomas. 

10 Kedy jone udykhne čergen, jone zbit obradyndlepe. 

11 I zagine dre kher i udykhne Tyknemasčs Marijása dása Leskirjása, 
pene pe čanga i poklonindlepe patyvasa Leski. Tenči jone otčhakurde 
peskire barvalipena i dene Leski podárki: suvnakaj, ládano i smirna. 

12 I syr jone doresne przerakhibe dre sune te na rision ke Irodo, 
durine dre peskiri phuú vavre dromesa. 


NASAIBE KE EGIPTO 


13 Kedy jone nugine, vácka, Aniolo Deúleskiro, javia dre sune Jo- 
zaski i phendia: ,,Ušty, lé Tyknemases i Da Leskirja, naš dre Egipto, i jóú 

odoj angil dava, syr te phenoii tuki: paldova so Irodo kamel te rodel 
Tyknemases, sob te zamarél Les". 
14 Ijoti ušteja, leja Tyknemases i Da Leskirja raty, 1 gija dre Egipto, 
15 1 isys odoj angil dova, syr te merél Irodoski, sob te spolninelpe 
Deúleskiro rakiribe pir prorokoste: ,Egiptóstyr Me vikhardiom Chaves 
Mires”. 


TYKNEMASENGIRO ZAMARIBE 


16 Teńči Írodo, kedy udukhja, so les obsandlé magi, zbit xoliseja, i 
bičhadia te zamarel sarén tyknemasen dre Betliejemo 1 pir sare pasatune 
štety, dujendyr beršendyr i tyknedyr pir vremia, savi joti vyhaleja ma- 
gendyr. 

17 Tedy spolnindiape rakiribe pir prorokoste Jeremijaste, savo ra- 
kirel: 

18 „Glos isy šundly dre Rama, roibé, jasvá i bari godlyma; Raxil rovél 
pal peskire čhavorende, joj na kamel te uspokoinelpe, paldova so len nani 
butyr'". 


RISIIBE EGIPTOSTYR 


19 Ne kedy meja Irodo, vácka, Aniolo Deuleskiro javja dre sune ke 
Joza dre Egipto, 

20 1 rakirel: ,,USty, lé Tyknemases i DA Leskirja, i dža pe Izraelioskiri 
phuu; paldova so mené odole, save rodenas te zamaren Tyknemases". 

21 Joū ustejá i leja Da Leskirja, i geja pe Izraelioskiri phuu. 

22 Ne kedy joú ušundia, so Arxielájo isys krali pir Judeja pe Irodós- 
kiro šteto, leskire dadeskiro, joú zadarandeja odorik te džal; i syr Devel 
sykadia te rakhélpe angil dre sune, gija pe Galilejakire štety. 

23 I javja jou i leja te dživel dre foro Nazaréto, sob te spolninelpe 
dova, so proroko phendia; ,, Leskiro laú javela Nazarejo". 

JONO BOLEIPNASKIRO PHENEL DEULESKIRO LAU 


1 Dre dole dyvesa javel Jóno, Boleipnáskiro, i phenel Detileskiro lati 
pir čhuči phuii dre Judeja, 

2 i rakirel: ,,Przydžinčn peskire gréxi, kakana javja pašedyr Kralipe 
dre Bolibnaskiro Rajo". 

3 Paldova so joú isy odova, pal koneste phendia proroko Isajo; ,,vác- 
ka, isy glos, savi del godla pir čhuči phuti: ,kičren drom Ráski-Deulegki, 
mamujakierén Leski drom"". 

4 Jonoste ž kokoreste isys rizy vierbliudytkone balendyr; cypitko ku- 
styk pe leskire masa: leskiro xabe isys akridy 1 feldytko jaúgin. 

5 Tedy vidžanas ke jou saro Jeruzalimo i sari Judčja i sare štety Jorda- 
noskire, 

6 i joū boldia len dre Jordano, poslie dova, syr jone przydžinenas pes- 
kire gréxi. 

7 Ne kedy joú udykhja, so but Fariziei i Sadukiei džanas te bolenpe ke 
joú, tedy phendia lengi: „Tume san sapitko rodo! Kon sykliakirdia tumen 
te nasén xoliatyr, so syg javela? 

8 Skierén vari-so, sob te dophenen, so tume risine ke Devel, 

9 i nd duminen te rakiren peski: ,Abrámo isy jamaro dad‘; paldova so 
me rakiroú tumengi, so Devel mozZinél dalendyr barendyr te hadel čha- 
voren Abramoski. 

10 Vácka, uže tover isy pašlo paš kaSteskiro kornio: kažno kašt, so na 
lidžial lachó plódo, čingiren tele i čhurden dre jag. 

11 Me boloii tumen paničsa pal tumaro przydžiniben dre grexi, ne 
Jóu, Savo džal pal mande, isy zoraled$r mandyr, Koneskire heritka me ná 
som mol te zloii; Jou javela te bolel tumen Sventonč Duxosa i jagasa. 

12 Leskiri handlytko isy dre Leskiro vast, i Joú vičistinela šurna Pes- 
kiri i skiendela giú peskiri dre pirali, ne phusa joú xačkirela jagasa, so ná 
murdiol". 


JEZUSO BOLELPE 


13 Teriči javel Jezúso Galilejatyr ke Jono te bolelpe leste. 

14 Jono ža ná mukelas Les, rakirindój: „Mángi čebi te boloúpe Tute, 
ne Tu javes ke mé?“ 

15 Ne Jezuso otphendia leski: ,,Muk adidki kakana te javel; paldova 
so adiaki jamengi čebi te spolninás kažno čačipe“. Tedy joú mukel Les. 

16 I syr Jezuso boldiape, Joú vigija srazu paniestyr i, vácka, bolibe 
psiradiape, i Jono udykhja Deúléskire Dux6s, savo zdžalas tele syr go- 
lumbo, i zmukelaspe tele pe Leste; 

17 i, vdeka, glos bolibnastyr, so rakirdia: ,VAcka, isy Miro kamlo 
Čhav6, dre Saveste isy Miro, baro rdduma". 


ŠERO 4 


NALAČHO PROBINEL JEZUSOS 


I Tenči lidžija Dúxo Jezusós dre čhuči phuú, sob Nalačho te probinel 
Les. 

2 I postindia Joii štardeša dyvesa i štardeša ratia i poslie zakamja te xal. 

3 INalačho podgija ke Joú i phendia: „Koli Tú san Deúleskiro Chavo, 
phén, sob dale bara te kierdion marenca"'. 

4 Ne Joú otphendia leski: ,,Isy čhindlo, na maresa ekhesa dživel ma- 
nus, ne kažnone lavésa, so vidžial Deúleskire uštendyr". 

5 Tenči lel Les Nalačho dre svento foro i čhudia Les pe khangirjakiro 
brégo, 

6 i rakirel Leski: „Koli Tú san Deúleskiro Chavo, uxty Kokoro tele; 
paldova so isy Chindlo: ,.Joú del przyphenybe Peskire aniolengi pal Tuti i 
pe vasta jone lidžan Tut, sob Tu te ná obštavespe pir bar Peskire heriasa"'. 

7 Jezuso phendia Leski: ,,Adiáki-pat' isy Chindlo, ,nd próbine Ras- 
Deiles peskires***. 

8 Snovi lel Les Nalačho pe zbit vuči berga i sykavel Leski sare sveto- 
skire kraliperia 1 lengire baripena, 

9 i rakirel Leski: „Saro dava me dóū Tuki, koli peresa i pokloninésape 
mangi". 

10 Tenči rakirel leski Jezuso: , Džd Mandyr, Nalačho; isy čhindlo, 
»Detileski Tyreske patyvasa klóninpe i Leski ékheske služyne"'". 

11 Tenči mukel Les Nálacho, i, vácka, anioly javne i služindle Leski. 

JEZUSO KIEREL LESKIRI BUTY DRE GALILEJA 


12 Syr ušundia Jou, so Jonos lene, gija dre Galileja; 

13 i nugija Nazaretostyr, javja i jačia te dživel dre Kafernaumo paše 
moro dre štety Zabulonskire i Netalimoskire, 

14 sob te spolninelpe dova, so phendia proroko Isajo: 

15 „Phuū Zabulonóskiri i phuú Netalimoskiri, so isy pe drom paše 
moro, pale Jordano, Najudengiri Galileja — 

16 vácka, manuša, save isys bešle dre ciemnyma, udykhne bari jag, i 
pe odolende, save isy bešle syrby mule dre rig, kaj isy meribnaskiro 
ciemno Steto, peja jag". 

17 Daliatyr vremiatyr jacia Jezuso te rakirel: ,,Risi6n peskire grexen- 
dyr ke Devel, paldova so javja pašedyr Kralipe dre Bolibnaskiro Rajo". 


JEZUSO PRZYKHAREL ŠTARE RYBAKEN 


18 Giindój paše Galilejakiro moro, Jezuso udykhja duje pšalen, Simo- 
nos, saves kharde Petri i Jendris, leskire pšales, save začhurdenas siatki 
dre moro; paldova so jone isys rybaki. 

19 I Joú rakirel lengi: ,Javćn Manca, i Me skieroti tumendyr ma- 
nuščngire rybaken". 

20 I jone srazu mukne peskire siatki i gine pal Leste. 

21 Igiindoj odocir duredyr, Jou udykhja duje pšalen, Jakubos, čhaves 
Zabedejóskires, i Jonos, pšales leskires, so isys dre lodka lengire dadesa 
Zabédejosa, save kierenas peskire siatki: 1 Joti khardia len Pesa. 

22 Ijone srazu mukne lodka i dades lengires i gine Lesa. 


JEZUSO SYKLIAKIREL MANUŠEN PAL DEULESTE, 
PHENEL DEULESKIRO LAU, I SASTIAKIREL 


23 I Jezuso psirelas pir sari Galileja, sykliakirindój manušen pal 
Deiileste dre lengire sinagogi i rosphenelas Deúleskiri Evangelija i sastia- 
kirindoj kažno nasvalype 1 dukh dre manušende. 

24 I przegija sluxo pal Leste pir sari Sirija: i jandenas ke Jou saren, 
save isys nasvale i menčindlepe benglane duxostyr i čonytkone nasvalip- 
nastyr, praličostyr, i Joú sastiakirdia len. 

25 I gine pal Leste but manuša Galiliejatyr, Dešuforjendyr, Jerusali- 
mostyr, Judejatyr i pal Jordanostyr. 


ŠERO 5 


PHENYBE PE BERGA 


1 Kedy Jezuso udykhja manušen, Joú gija pe berga, i syr bescia, Les- 
kire sykliakirde podgine ke Joú, 
2 i Joū, otkierindoj Peskire ušta, jacia te sykliakirel len, rakirindój: 


ČAČUNY BAXT 


3 ,,Baxtale isy odole, save džinen, so lengire duxoski čébi Devel; len- 
giro isy Kralipe dre Devleskiro Rájo. 

4 Baxtale isy odole, save rovén, paldova so Devel podrikirel lengiro 
duxo. 

3 Baxtale isy kovleiléskire, paldova so phuú javela lengiri. 

6 Baxtale isy odole, koneskiro ilo isy bokhaló pal Deuleskiro lati i syr 
pani zbit rodel čačipe. Devel pherdiakirela lengiro ilo. 

7 Baxtale isy odole, save darinén bang manušengi, paldova so lengi 
javela darindlo. 

8 Baxtale isy odole, savende isy čisto ilo, paldova so jone udykhena 
Deules. 

9 Baxtale isy odole, save kieren miro, paldova so javena te kharen len 
, Deúléskire čhave". 

10 Baxtale isy odole, saven tradén pal čačipe; léngiro isy Kralipe dre 
Deuúleskiro Rájo. 

11 Baxtale tume san, kedy manuša javena te koščn tut i te tradén i ja- 
vena te rakiren fuj lavá pe tumende pal Mande. 

12 Javén baxtale i radynénpe, paldova so bari nagrada užakirel tumen 
dre Bolybnaskiro Rajo: adiaki tradenas i proroken, save isys angil tu- 
mende. 

LOND I JAG 


13 Tume isy syr lónd vaš manušengi. Koli ž lond našavel peskiro lon- 
dype, nisyr nasty te skierel, sob snovu lond te javel londó; leste butyr 
ni savo lačhipe nani, jekh so te vičhurdel les javri te štakuren manuša 
herenca. 

14 Tume isyn syr jag vaš sare manušengi. Foro, so isy pe bergakiro 
vučipe, našty te gieradiol. 

15 I kedy zaxačkiren liampa, ná čhuven la tel piri, a pe sastruno Caro 
te svencinél jag pir saro kher. 

16 Adiaki muk te svencinél tumari jag angil manušende, sob jone te 
dykhen tumare lačhe diély i te slavinen Dades tumares Bolibnaskires. 


PAL ZAKONO 


17 Na duminen, so Me javjom te otparuvoú Zakono ci proroken, ne te 
spolninón. 

18 Čačes, Me rakiroú tumengi: paka na javela kónco bolibnaski i 
phuújaki, ni jékh tykny bukvica ,iota' ci Cérta bukvakiri na otlelape Za- 
konostyr, angil syr saro Zakono spolninélape. 

19 Adiaki, koli vari-kon otparuvel koli jékh przyphenybe i sykliakirél 
adiaki manušen, odova javela naj tyknedyr dre Kralipe dre Bolibnaskiro 
Rájo. Ne kon kandél i spolninél, javela naj baredyr dre Kralipe dre Bolib- 
naskiro Rájo. 

20 Paldova Me rakiroú tumengi, koli čačipe tumaro nani butedyr syr 
lyléngire sykliakiribnaskiéngiro i Fariziejéngiro, tume niékhvar na za- 
džana dre Kralipe dre Bolibnaskiro Rajo. 


PAL XOLIKIRIBE 


21 Tume šundle, so rakirde dre phurany vremia: ,Ná zamar, kon Za 
zamarela, javela sondindlo". 

22 Ne Me rakiroú tumengi: kázno, kon xolisol pe peskire pšaleste ni 
palso, javela sondindlo. Kon ža phenel peskire pšaleski ,dylyno", javela 
dre dar Siniedrionostyr. I kon phenel ,be-godiakiro* javela dre dar, so 
džal dre piekla jagasa. 

23 Adiaki, koli tu jandesa peskiro svénto deibe ke altario, i odoj uzri- 
piresa, so tyro pšal isy xolinakiro pe tute, 

24 muk peskiro svento deibe angil altario, i dža, angil kier miro pes- 
kire pšalesa, tenči dža i jande peskiro svento deibe. 

25 Kičr miro peskire manušesa sygedyr, paka tu iščo san pe drom 
lesa, sob manuš te na otdel tut sondariski, a sondari te na otdel tut baredy- 
reski, i odova te na čhurdel tut dre bešybe. 

26 Čačes, Me rakiroti tuki: tu na nudžasa, angil na otdesa ke jačany 
hasprin". 


PAL LUBARIPE 


27 Tume šundle, syr isys phendlo dre vagedyr vremia: ,NA kier luba- 
ripe‘. 

28 Ne Me rakiroú tumengi, so kážno, kon dykhél pe džiūliate nalačhe 
kamibnasa, odova uže kierel lubaripe dre peskiro ilo. 
paldova so fedyr vaš tuki te našaves jékh jakh, syr saró trupo te džal dre 
piekla. 

30 Koli ž čačo vast lidžal tut ke grexo, otčingir les i vichúrde; paldova 
so fedyr vaš tuki te našavel jékh vast, syr saro trúpo te džal dre piekla. 


PAL ROZGIIBE 


31 Adiaki-pat' isys phendlo: ,Koli vari-kon rozdžalpe peskire rom- 
niasa, muk te del laki lil pal rozgiibe'". 

32 Ne Me rakiroú tumengi: kon rozdžalpe peskire romniasa, aprič lu- 
baripnytkone bangatyr, odova jačelpe bango, koli joj kierel lubaripe; ne kon 
lelape džuuliasa, savi isy rozlidžimi, odova syrby kokoró kierel lubaripe. 


PAL SOVLAX 


33 Iščo šundle tume, so isys phendlo dre vagedyr vremia: ,NA so- 
vlaxa, koli tu ná san tvardo; ne spólnine sovláxa peskire angil Deuleste*. 





* hasprin — xurdy maneta 

34 Ne Me rakiroú tumengi: ná sovláxa saresa; ni bolibnasa, paldova 
so joti isy Deúleskiro priestolo; 

35 ni phuiijasa, paldova so joj isys šteto tel Leskire hera; ni Jerusali- 
mosa, paldova so joú isy foro, bare Kraliskiro; 

36 ná sovláxa peskire šeresa, paldova so ni jekh bal na možines te 
skieres ni parno, ni kalo. 

37 Muk te javél tumaro laŭ ,ne, ne”, ,nad, nad", ne so isy upredyr da- 
lestyr, dova isy Nalačhestyr. 


PAL FUIPE 


38 Tume šundle, so isys phendlo: ,Jákh pal jakh, i dánd pal dand". 

39 Ne Me rakiroti tumengi: ná kier fuipe palé odoleski, kon kierdia 
fuipe tuki; ne kon pekavel tut dre čači ščoka tyri, tenči riskir ke joú javir. 

40 Ne kon zakamel te sondinélpe tusa i te lel tutyr gad, otdé leski i 
upratuné rizy. 

41 Ne kon začhuvel tut te džal lesa jekh kilomietro, dža lesa duj. 

42 Kon mangel tutyr, dé, te ná otrisioú odolestyr, kon kamel te požy- 
Cinél tutyr. 


KAMIBE KE VERGI 


43 Tume šundle, so isys phendlo: ‚kám peskire pašatune manuses i ná 
kam peskire vergen‘. 

44 Ne Me phenoú tumengi: kamen peskire vergen, i mangenpe Deuúle- 
ski pal odolende, save isy dre xoli pe tumende i traden tumen; 

45 sob tume možinenas te javen čhavć Bolibnaskire Dadeskire, i Jou 
začhuvel Peskiro kham te svencinel pe lačhć i ndlačhe manušende, i 
bičhavel bryšynd pe odolende, kon kierel lačhipe i kon kierel fuipe. 

46 Paldova, koli tume kamen odolen, save tumen kamen, savi nagrada 
tumengi? AZ namirjakire /nalogoskire/ skiendeipnáskire kieren adiaki. 

47 Ne koli tume phenen ,lačh6 dyvés* peskire pšalengi, so dasavo 
tume kieren? AZ Nájudy kieren adiaki. 

48 Paldova javen be-došakire, syr be-došakiro isy tumaro Dad Bolib- 
naskiro. 

KIEREN LAČHIPE JAVIRENGI 


1 Dykhen, i ná sykaven peskiro patiaibe pe jakha manuščngi; koli ná 
adiaki, na javela tumengi nagrada Dadestyr Bolibnaskirestyr. 

2 Ne koli tu des odolengi, savende isy čebima, na phurde šaribnasa 
zorales dro rógo angil peste, syr kieren dujemujéngire manuša dre si- 
nagogi i pe ulicy, sob te slavinen len manuša. Čačes, Me rakiroú tumengi: 
jone užč doresne peskiri nagrada. 

3 Ne kedy tu des odolengi, savende isy čebima, muk tyro zérvo vast 
na džinel, so kierel čač6 vast. 

4 Sob tyro deibe na javelas dyčlo: i Dad tyro, Savo dykhél saro, otdéla 
tuki tyri nagrada. 


PAL MANGIPE DEULESKI DADESKI 


5 Kedy tu mangespe Deūléski, ná joú syr kadale dujemujéngire, 
save kamen te terdion pe vengly ulicákire i dre sinagogi, sob len te 
dykhen manuša. Čačes, Me rakiroú tumengi: jone uže doresné peskiri 
nagrada. 

6 Kedy tu mangésape Deúleski, zadža dre andratuny štuba peskiri, 
zapsir vudar, i pomangpe Dadeski Peskireske, Savo nani dyélo; i Dad 
tyro, Savo dykhél tut, so javirengi nani dyčlo, otdela tuki. 

7 Kedy tu mangesape Deūleski, ná rakir but lava syr Nájudy, save 
duminen, so len ušunen pal lengire dzindžkirde mangipena. 

8 Na javen syr jone, paldova so Dad tumaro džinel tumare čebimy 
angil, syr tume pomangen Lestyr. 

9 Mangénpe Dedleski Ze adidki: 

»Dad jamaro Bolibnaskiro, Savo isy dre Bolibnaskiro Rájo! Muk te sven- 
cinélpe Tyro laú; 

10 Muk te javél Tyro Kralipe, Muk te spolninélpe Tyri vólia syr pe 
phuti, adiaki pe bolibé; 

11 Podé jamengi maró pe kažno dyves; 

12 1 dárine jamengi vužlipna jamare, syr jamé darinas odoleñgi, save 
isy bangé jamengi; 

13 I na domuk jamen te zlidžan; ne zrákh jamen NálaChestyr; paldova 
so isy Tyro Kralipé 1 zór i slava pe vieki. Amin. 

14 Paldova, koli tume darinén manušengi pal lengire grexi, tumaro 
Bolibnaskiro Dad darinel tuméngi, 

15 ne koli tume ná javena te darinen gréxi manušengi, tumaro Dad 
Bolibnaskiro na darinel grexi tumare. 


PAL POSTO 


16 Kedy tume postinen, nd kieren rundle muja, syr kieren duje- 
mujčngire, paldova so jone gieraven peskire čačune muja, sob manuša te 
dykhen, so jone postinen. Čačes, Me rakiroú tumengi: jone uže doresne 
peskiri nagrada. 

17 Kedy tu postines, pomákh peskiro šero i vimór muj peskiro, 

18 sob te ná sykavespe javirengi, so tu postines, ne jekhe Dadéski 
tyreski, Savo nani dyélo; i Dad tyro, Savo dykhél dova, so na dykhen 
javire, otdél tuki tyri nagrada. 


PAL BARVALIPE DRE BOLIBNASKIRO RAJO 


19 Na skienden peski barvalipe pe phuú, kaj mot’ i rudz xasiakirena, i 
čora podganavena i čorena; 

20 ne skienden peske barvalipe dre Bolibnáskiro Rájo, kaj ni mol', ni 
rudz na xasiakiren, ni Cora na podganaven, 1 na čoren; 

21 paldova, kaj tyro barvalipé isy, odój javela tyro ilo. 


PAL JAG 


22 Jakh isy syr jag vaš trupo. Paldava, koli jákh tyri javela čisto, tedy 
tyro trúpo javela čisto. 

23 Koli jakh tyri na javela čisto, tedy saro trupo tyro javela dre ciém- 
nyma. Paldava, koli jag, savi isy dre tute, ciémnyma, savi ž tedy isy bari 
ciemnyma. 


PAL DEULESTE I PAL BARVALIPE 
24 Nikon na možinel te služinel dujč rangi, ci jekhes javela te na ka- 

mel, ne javires te kamel; ci javela čačuno ke jekh, ne javires javela te na 
kamel. Tume na možinen te služinen Deuléski i barvalipnaski. 

25 Paldava Me rakiroú tumengi: ná menčinen pes dumkenca pal tu- 
maro džiipe, só tumengi te xan ci te pjen; ci pal tumaro trupo, ci so te hur- 
jen. Ci džiipe nani butyr xabnástyr, ci trupo nani drogedyr rizéndyr? 

26 Dykhén pe čiriklende pe bolibnytkonende; jone ná sieinen, ná 
skienden, nd čhuven dre šurna; i Dad tumaro Bolibnaskiro karminel len. 
Ci tume ná pe but san drogedyr lendyr? 

27 Ne kon tumendyr menčindoj pes dumkenca, možinel te dzindza- 
Kirél pe kuty peskiro dZiipe? 

28 Ne só pal rizy phares mislines? Dykhén pe feldytka lilii, syr jone 
barion; ná kieren buty, ná khuven thava, 

29 ne Me rakiroú tumengi, so i Saliamóno peskire barvalipnasa, na 
hurjélaspe adiáki, syr káZno lendyr. 

30 Koli Z dasave rizy Devel del feldytkone čarjaki, savi adadyves isy, 
ne atasia javela čhurdeny dre boú, tedy so ž na fedyr Joú dela rizy tumén- 
gi, tume Z san názorale-patiaibnaskire manuša? 

31 Tedy ná menčinen pes dumkenca, i ná rakiren: ,Só jamengi te xas? 
Ci só te pjas, i dro só te hurjaspe?' 

32 Paldova so saro dava roden Najudy, i paldova so Dad tumaro Bo- 
libnaskiro džinel, so tumende isy čebima dre dava saro. 

33 Rodčn ža angil Kralipe dre Bolibnaskiro Raje i čačipe Leskiro, 
saro javir javela deno tumengi upralestyr. 

34 Paldova nd menčinen pes dumkenca pal atasiatuno dyves, paldava 
so atasiatuno dyves kokoro javela te mislinel pal peste; dósi kažno pha- 
ripe vaš kažno dyves. 


ŠERO 7 


PAL SONDIAKIRIBE 


1 NA sondinen, i tume na javena sondindle, 

2 paldova syr tume sondinen, adiaki-pat' i tumen javena te sondinen; 
save mierasa tumč mierinen, dasave-pat' mierasa tumčn javena te mie- 
rinen. 

3 Soskie tu dykhes pe khinori dre jakh tyre pšaleskiri, ne baro berno 
na dykhes dre peskiri jakh? 

4 Ci syr tu phenesa peskire pšaleski: ,Dé, me vilóu khinori tyre jakha- 
tyr‘; ne berno isy dre tyri jakh? 

5 Dujemujčngiro, vilé angil berno peskire jakhatyr, tedy udykhesa, 
syr te vilel khinori léskire jakhatyr. 

6 Ná den dova, so isy svento, džukléngi, ná čhuven kuč bara angil ba- 
ličende, sob jone te ná štakuren len herenca, i te na rision, i te na roskušen 
tumen. 


SYR TE MANGAS DEULES PAL DOVA, 
DRE SO JAMENDE ISY ČEBIMA 


7 Mangén, i javela deno tumengi; rodén, i lastena; grukinčn, i psira- 
vena tumengi. 

8 Paldava kažno, kon mangel, doresél peskiro; kažno, kon rodél, la- 
stél; kažnoneski, kon grukinel, javela psirado. 

9 Ci isy vari-kon tumendyr, koli leskiro čhavo mangel lestyr maro, a 
joú te del čhaveski bar? 

10 I kedy mangel machó, te del leski sapés? 

11 Koli tume tedy san nalačhe, i džinen te del podarki péskire čha- 
vengi, pe kicy butyr isy tumaro Dad, Savo isy dre Bolibnaskiro Rájo, te 
del lačhipe odolengi, save mangen Lestyr. 

12 Paldova, ná kieren odova javirengi, so tume na kamen, sob javiré 
te kieren tumengi; Zakono i proroki sykliakiren adava-pat'. 


DROM DRE DŽIPE ISY CIASNO 


13 Zadždn dre ciásno vudar, paldava so buhle isy vudara i psirado isy 
drom, so lidžal dre xasiakiribe, i but džan dre dava vudar. 

14 Paldova so ciásno vudar i nábuhlo isy drom, so lidžan dre džiipe, i 
kut$ manuša lastena les. 


KAŠT I LESKIRE PLODY 


15 Rakhčnpe xoxane prorokendyr, save javen ke jamé dre bakrane 
bala, no andré jone isy xolinakire ruva; 

16 pindžkirčn len pir lengire plódy. Ci skienden dylyne Carjatyr vina- 
grado ci inžyro kodriliostyr? 

17 Adiaki-pat' kažno lačho kašt del lačhe plody, i dylyno kašt del dy- 
lyne plody; 

18 lačho kašt nd možinel te del dylyne plody, i dylyno kašt na del 
lačhe plody. 

19 I kažno kašt, so na del lačhe plody, čingiren telé i čhurden dre jag. 

20 Adiáki pir lengire kieribena pindžkiren xoxane proroken. 


DYVES, KEDY JAVELA SONDO /KRIS/* 


21 Ni kažno, savo rakirel Mangi: ,Déúla, Dčiila!' zadžal dre Kralipé, 
savo isy dre Bolibnaskiro Rájo; ne kodova, savo spolninél volia Mires- 
kire Dadeskiri. 

22 But manuša phenena Mangi dre dova dyves, kedy javena sondin- 
dle: ,Déúla, Déúla! Ci ná Tyre lavesa jame angilphendiam? Ci ná Tyre 
lavesa jame tradasas javri benglane duxen? Ci na Tyre lavesa but divy 
kierásas?* 

23 Teñci Me phenoú lengi: ,Me niékhvar na džindiom tumen; džan 
krig Mandyr tume, save kieren fuipé*. 


RAZNA KHERA 


24 Kázno, kon šunel lava Mire i kandel len, isy syr godó manus, kon 
Chudia kher peskiro pe bar. 

25 I gine bryšynda, i hadenepe réki, i jačne te phurden balvalia, i saro 
peja pe da kher; i joú na peja, paldova so isys čhudo pe bar. 

26 Ne kázno, kon šunel lava Mire, i ná kandel len, isy syr balvalitko 
manuš, kon čhudia kher peskiro pe praxo; 

27 i gine bryšynda, i hadenepe reki, i jačne te phurden balvalia, i saro 
peja pe da kher. I peja kher, rospejape saresa". 

28 I isys adiaki: kedy Jezuso končindia dale lava, manuša divindlepe 
Leskire sykliakiribnastyr, 


* kris — phurano romano laú, savo značinel tež „sondo“ 

29 paldova so Jću sykliakirdia, syr odova, saveste isy bari zor, ne na 
syr lylengire sykliakiribnaskire 1 Fariziei. 


SERO 8 


JEZUSO SASTIAKIREL MANUSES 


1 I kedy Joú zgiia telé bergatyr, but manuša gine pal Leste. 

2 I, vácka, prakažonno podgija i pej pe canga angil Leste, i phendia: 
„Rájo-Deūla, koli Tu kamés, visastiákir man" 

3 Jezuso przetyrdeja vast, dotulindia les i phendia: »Kamom, jač či- 
sto". I adaj ža joti isys visastiakirdo prakazatyr. 

4 I rakirel Leski Jezuso: ,,D$kh že; ni koneski ná rakir, ne dža, sykóu 
pes rašaski; jánde svento deibe, so przyphendia Mojza, syr dophenybe 
manušengi". 


JEZUSO SASTIAKIREL RIMSKONE OFICEROSKIRE SLUGAS 


5 Syr Joú zagija dre Kapernaumo, podgija ke Joú xaladengiro phure- 
dyr pe šelende i mangja Les te pomožinel: 

6 I phendia: ,Rájo-Déúla, rakloro miro, sluga isy pašlo sparalizovano 
khere i zbit menčynelpe dykhendyr*. 

7 Jezuso rakirel leski: , Me javou 1 visastiakirću les". 

8 Ne xaladengiro phuredyr otphendia: ,,Rdjo-Dčiila, me ná som mol, 
sob Tu te zadžas dre kher miro, ne Tu ékh phen lati i javela miro sluga 
snov sasto. 

9 I me tež som manuš, pe koneste isy phuredyra, mande isy xalade, 
save kanden man, i me phenoii ekheski: ,dža, i joú džal; i javireski: ,j61", 
i javel, i kadaleske slugaski mireske: ,kičr dava", i kierel". 

10 I syr Jezuso ušundia dava, divindiape i phendia manušengi, save 
gine pal Leste: ,Čačo, Me phenoii tumengi; Me na lasciom dasavo pa- 
tiaibe 1 dre Izraelio. 

11 Me phenoti tumengi, so but javire javena vastokostyr i zapadostyr i 
bešena pal skamind Abramosa, Isakosa i Jakubosa dre Kralipe dre Bolib- 
naskiro Rajo; 

12 a Chavén, save isys vikiendyne vaš Kralipe, Devel vitradéla javri 
dre ciemnyma; odoj javela roibe i dandengiri skrežima". 

13 I phendia Jezuso xaladengire phuredyrčski: ,,DŽA, pal tyro patiaibe 
javela tuki skierdo". I isys rakloro visastiakirdo dre dova-pat' mamento. 


JEZUSO SASTIAKIREL BUTE MANUŠEN 


14 I javja Jezuso dre Petriskiro kher, i udykhja, so leskiri sasuj isys 
pašly xačkiribnasa: 

15 i Joú dotulindia lakiro vast, i xačkiribe jačkirdia la, i joj ušteja 1 
služinelas Leski. 

16 Kedy jačia belvel, jandenas ke Jou bute manušen, save isys 
benglane duxosa, i Joú vitradeja duxen laveskire zorjasa, i visastiakirdia 
saren, save isys nasvale; 

17 sob te spolninelpe dova, so phendia proroko Isajo: ,Jou leja pe Pe- 
ste jamaro be-zorjakiribe i lidžija sare jamare nasvalipena". 


MANUŠA, SAVE DENE LAU JEZUSOSKI TE DŽAN LESA 


18 Kedy Jezuso udykhja bute manušen paš Peste, Joú przyphendia 
Peskire sykliakirdengi te džan pe javir brego. 

19 I podgija ke Jou ekh lylengiro sykliakiribnaskiro i phendia: ,,Sy- 
kliakiribnári, me džću Tusa, karik Tu džasas". 

20 I rakirel Leski Jezuso: ,,Lisende isy nory, bolibnaskire čiriklende 
gniazdy, ne Manušeskire Čhaveski nani kaj šero te čhuvel". 

21 Ne javir sykliakirdo phendia Leski: ,,Rájo-Déúla, mūk man angil 
te gieravoti peskire dades”. 

22 Ne Jezuso rakirel leski: ,,J6ii Manca; muk mulé te gieraven mulen“. 


JEZUSO ŠTYLIAKIREL ŠTORMO 


23 Kedy zagija Jezuso dre lodka, gine pal Leste but Leskire syklia- 
kirde. 

24 I, vácka, hadejape baro Stórmo, adiaki, so lodka začhuvelaspe val- 
nenca; ne Joti isys suto. 

25 Ke Jou podgine, džangade, rakirindoj: „Rájo-Déūla, zrákh, jame 
tasadiovas". 

26 IJoii rakirel lengi: ,,Soskie tume san darandytka, tume san manuša 
nabarepatiaibnasa!" Tenči uštyindoj, Joú przyphendia balvaliaki i morós- 
ki, 1 kierdiape baro štylype. 

27 I manuša divindlepe i rakirde: ,,Kćn da manuš isy, so až balval i 
moro Les kanden?" 


JEZUSO TRADEL JAVRI BENGLANE DUXEN 
DUJE MANUSENDYR 


28 I kedy Joú javja pe javir brego dre Gadarenoskiri phuu, strečindle 
Les dujdžine manuša, benglane duxosa, save vidžanas kopcengire piešče- 
rendyr gasave xolinakire, so nikón na možinelas te džal pir do drom. 

29 I, vácka, jone denas godla, rakirindoj: „Só Tuki ke jame, Chavó 
Deiileskiro? Javjan Tu adarik angil uphendlo časo te menčinčs jamen?“ 

30 Isys bari stada balyčen, save xanas čar dur lendyr. 

31 I benglane duxi mangčnas Lestyr: ,,Koli Tu tradesas javri jamen, 
bičh6ii jamen dre balyčengiri stada". 

32 I Joú phendia lengi: „Džán“. I jone mukne manušen i zagine dre 
balyčende, i, vdčka, sari balyčengiri stada čhurdejape bregoskire kruty- 
matyr dro moro i tasadene dre pani. 

33 Balyčengire pastuxi našne, i javne dre foro, i rosphendlé saro, i pal 
benglane manušende. 

34 I, vácka, saro foro vigeja te strečinel Jezusos, 1 syr udykhné Les, 
mangne Les te durjól lengire phuújatyr. 


ŠERO 9 


1 I zagii dre lodka, Jezúso przytradeja pale i javja dre Peskiro foro. 

2 I, vácka, lidžan ke Joú pralizovanone manušes, savo isys pašlo pe 
matraco. I syr Jezuso udykhja lengiro patiaibe, phendia pralizovanoneski: 
„Dopácia Mangi, Miro Chavo, otmukné grexi tyre!“ 

3 Tedy phendle Zakonoskire sykliakiribnaskire ekh ekheski: ,,Kadava 
manuš kaliakirel Deules!" 

4 I Jezuso, džinindoj, so jone dumindle, phendia: ,,Sóskie tume dumi- 
nen fuipe dre peskire ile? 

5 ne so lokhedyr te phenes: ,Tyre grexi otmukne*, ci: ,ušty i psir?* 

6 Ne sob tume te džinen, so Chaveste Manušeskireste isy zor pe phuú 
te otmukel grex1“, — tedy Joú rakirel pralizovanoneski: ,,Ušty, lé matraco 
peskiro, i dža dre peskiro kher”. 

7 Ijoū ušteja, i gija dre peskiro kher. 

8 Kedy manuša dykhne dava, jone divindlepe i slavindle Deules, so 
Joú deja dásavi zor manušengi. 


JEZUSO KHAREL KE PE MATEJO 


9 1 syr Jezuso džalas odocir, Joú podukhja manušes, savo isys bešlo 
dre namirjakiro /nalogoskiro/ kher Matejos, i rakirel leski: „Jóū Manca". 
I joú ušteja i gija pal Leste. 

10 I syr przegijape leski te bešel pal skamind i, vácka, but namirija- 
kire skiendeipnarja i grešniki javne i bešne pal skamind Lesa i Leskire 
sykliakirdenca. 

11 I kedy Fariziei udykhne davi, phendle Leskire sykliakirdengi: 

Soskie Sykliakiribnaskiro tumaro xal grešnikenca i namirjákire skien- 
deipnarjenca? 

12 Ne Jou ušundia dava i phendia: „Ná sastenge manušengi čebi dok- 
tori, a nasvalčngi, 

13 ne džan, syklión, so da značinel, so Biblija rakirel: ,Me ka- 
moti lačheilytkima dre manušende, a na džidytkone žyviolengire 
ofjary', paldava Me javjom te kharoú ke pe ná patyvalen manušen, a 
gresnikén”. 


JEZUSO SYKLIAKIREL PAL POSTO 


14 Tenči javne ke Joú Jonoskire sykliakirde i rakiren: ,,Soskie jame i 
Fariziei postinas, ne Tyre sykliakirde ná postinen?" 

15 I phendia lengi Jezuso: „Ci mislines tu, só pe bjaú tyrneskire malá 
javena smutna, paka tyrno isy lenca? Dyvesa javena, kedy tyrno javela 
leno lendyr, i tédy jone javena te postinen. 

16 Nikon na čhuvel koter nevone thanestyr pe phurane rizy; paldova 
so przysudo koter rozriskirel i lioxa javela iščo baredyr. 

17 Nikon na čhuvel nevo vino dre phurane gone, paldova so kušenpe 

phurane, i vino vičhuvelape i gone xašiona. Ne nevo vino čhuven dre 
neve gone, i zrakhelpe ekh i javir”. 


JEZUSO DŽIDZIAKIREL PHUREDYRESKIRE ČHA 
I SASTIAKIREL DZUULIA, SAVI DOTULINDIA LESKIRE RIZY 


18 Syr Joú rakirdia dava, sinagogakiro phuredyr podgija, i kedy peja 
pe čanga, phendia: ,,Čhaj miri kana meja; ne jóú, čhúū vast Tyro pe late, i 
joj otdžidiola". 

19 Iušteja Jezuso i gija pal leste, i adiaki-pat' Leskire sykliakirde. 

20 I, vácka, džutli, savi isys zbit nasvaly dešuduj berš tradune ratesa, 
zagiindoj palal lestyr, dotulindia Leskire rizengiro brego: 

21 paldova so joj rakirdia kokori peski: ,,Koli me ékh te dotulinoú 
Leskire rizy, me sastiovću". 

22 I Jezuso porisija, udykhja la i phendia: „Ná strahandjoti, čhaj, tyro 
patiaibe zrakhja tut“. I srazu da džuuli jačia sasty. 

23 Kedy Jezuso zagija dre phuredyreskiro kher, udykhja bašaibnas- 
kiren pe svirieli i bute manušen, save ,hadenas konfúzo,* 

24 Joú phendia: , Džan javri, saré! Raklori nani muli, ne joj isy suty". 
I jone sandlepe Lestyr. 

25 I kedy manuša isys bičhade javri, Jol zagija dre štuba, leja la pal 
vast, i ušteja raklori. 

26 I sluxo pal dava rozgijape pir sari doja phuu. 


JEZUSO SASTIAKIREL DUJE KORORE MANUŠEN 


27 | kedy Jezuso przedžalas odocir, duj korore manuša gine pal Leste, 
dei godla: , Poždlin jamen, Čhav6 Davidoskiro!" 

28 Te kedy Jou zagija dro kher, korore manuša podgine ke Joú, 1 Joú 
phendia lengi: „Tume patian, so Me možinoti dava te kieroū?“ Jone 
rakiren Leski: ,,Čačo, Rájo-Déula”. 

29 Tenči Joú dotulindia lengire jakha i phendia: ,,Muk te javél tumen- 
gi pir tumaro patiaibe". 


* konfiiso — košybe. čingart šumo maškir manušende 

30 I psiradépe lengire jakha. I Jezuso stróges uphendia lengi: ,,Sob 
nikon te na džinel". l 
31 Ne kedy jone nugine, rosphendle pal Leste pir sari kodoja phuú. 


JEZUSO SASTIAKIREL GLUXONE MANUŠES 


32 Kedy ž jone vidžanas, jandle ke Joū gluxone manušes benglane 
duxosa. 

33 I kedy benglano duxo isys vitradeno javri, leja te rakirel gluxo. I 
divindlepe manuša, rakirindoj: ,,Nićkhvar na isys dasavo dre Izraelio!“ 

34 Ne Fariziei rakirenas: ,Vácka, benglane duxengiro xulaj, savjasa 
zorjasa Jou tradel javri benglane duxen". 


JEZUSO ŽALINEL MANUŠEN 


35 I psirelas Jezuso pir forja i gava, sykliakirindoj dre sinagogi len- 
gire, i phenelas Deuleskiri Evangelija i sastiakirindoj kažno nasvalype i 
dukh dre manušende. 

36 Kedy Jou udykhja bute manušen, tedy zbit požalindia len, paldova 
so jone pene dre duxo i isys smutna, syr bakria be-pastyrioskiro. 

37 Teniči Joú rakirel peskire sykliakirdengi: ,,Čačo, ubijandepe isy 
barvalć, ne bučvalen isy kuty; 

38 mangén paldava Ras-Dčiiles, sob te bičhavel bučvalen pe Peskiro 
ubijandepe”. 


SERO 10 


DESUDUJ APOSTOLY 


1 I kedy Jezuso khardia dešudujen sykliakirden ke pe, Joú deja lengi 
zor pe nálache duxende, sob te traden javri len manušendyr i sastiakiren 
kažno nasvalype 1 dukh. 

2 Vácka, desudujengire apostolengire lava: parvo Simono, saves 
kharde Petri, i Jendri, pšal leskiro, Zabedejoskiro Jakubo, i Jono, pšal les- 
kiro. 

3 Filipo i Baltramejo; Tomaso i Matéjo, namirjakiro skiendeipnari, 
Alfejóskiro Jakubo 1 Fadejo, 
4 Simono Kananito i Juda Iskarioto, savo zdeja Les. 


DEŠUDUJ SYKLIAKIRDE KIEREN JEZUSOSKIRI BUTY 


5 Adalen dešudujen bičhadia Jezuso i deja lengi stroga uphenebena: 
, Na zadžan dre štety, kaj Nájudy dživen, na zadžan dre Samarijakiro foro; 

6 a džan fedyr ke manuša Izraelióskone kherestyr, save isy našade syr 
bakre. 

7 I kedy zadžana, phenen Deúleskiro lati, rakirindój: ,javja pašedyr 
Kralipe dre Bolibnaskiro Rajo". 

8 Sastiakirén nasvalen, džidžiakirčn mulen, otčistinen prakažononen, 
tradén javri benglane duxen; be- lovengiro doresne, be-lovengiro den. 

9 Na len pesa ni suvnakaj, ni rup, ni xarkóma dre kisyka pe kustyk, 

10 ni torba pe drom, ni duj gada, ni heritka, ni destó. Paldova buévalo 
isy mol, sob léski te den te xal. 

11 I dre savo foro ci gaú tume te ná zadžan, halion, kon isy patyvalo 
manuš dre da foro, i jacénpe odoj, angil syr te džan. 

12 I syr zadžan dre kher, phenen ,miro' manušeski, rakirindoj ¿te javel 
baxtalo da kher mirosa'"; 

13 i koli tumen lačhes przylena dre da kher, muk miro, so tume mang- 
ne Deilestyr, te jačelpe dre do kher; koli nad, muk tyro mangipe Deuú- 
leski te risiol ke tume. 

14 Ne kon ná przylel tumen i na javel te šunel tumaro lati, Chiinskirén 
práxo tumare herendyr, syr javena te vidžan javri kherestyr ci forostyr. 

15 Čačes, Me rakiroú tumengi: ,lokhedyr javela manušengi Sodo- 
mostyr i Gomorostyr dre dyves, kedy Devel javela te sondinel, syr kadale 
foroski". 


SYR JAVENA TE TRADEN APOSTOLEN 


16 Vácka, Me bičhavoti tumen, syr bakren maškir rovende, javen go- 
džvare syr sapa, i be-bangipnaskire syr golumby. 

17 Rakhénpe manušendyr; paldova so javena te zden tumen pe sondo, 
i javena te maren tumen čupniasa dre lengire sinagogi; 

18 I javena te tyrden tumen ke bare raja i kralja pal Miro lati, sob te 
dophenen pal Mande lengi i Najudengi. 

19 Ne syr jone zdena tumen, na przydživen, syr 1 sO te phenen tu- 
mengi: paldova so javela denó tumengi, só te phenes dre dova-pat' časo; 

20 paldova so dava nd tume javena te rakiren, a tumare Bolibnaskire 
Dadeskiro Dúxo javela te rakirel dre tumende. 

21 I pšal zdela pšales pe meribe, i dad peskire Chaves i have haden- 
ape pe dadende te zamaren len. 

22 I sare manuša javena te ná kamen tumen pal Miro lati, ne kon 
javela terdo tvárdes žykie kónco, kodova zrakhelape. 

23 I kedy javena te traden tumen dre ekh foro, našen dre javir; pal- 
dova so Me rakiroú, čačes, tumengi: tume na skončinen te obdžan sare 
Izraelioskire forja, syr javela Chavo Manušeskiro. 

24 Sykliakirdo nani baredyr sykliakiribnaristyr, poróbko nani baredyr 
peskire rastyr. 

25 Dósi vaš sykliakirdeski, sob joú te javel dásavo, syr leskiro syklia- 
kiribnaskiro, i poróbko dásavo, syr isy leskiro raj. Koli semjakire xulas 
przekharde Beizebulosa, syr butedyr nalačhe lavenca przekharena ma- 
nušen xulaskire kherestyr! 


DARAN JEKHE DEULESTYR 


26 Na strahandion kadale manušendyr: paldova so nani niso čora- 
xano, so isy gierado, i gierado, sob te ná javel pinčkirdo. 

27 Só Me phenoú tumengi ekh pe ekh, rakiren sarčngi, i so tumengi 
phenen pe kan, rozphenén kheritkone strexatyr. 

28 Na strahandion kodolendyr, save muliakiren trupo, ne save na 
možinen te muliakirel tumaro di, a daran, save možinen te muliakirel i di 
i trupo dre piekla. 

29 Ci na duj vorćbi biknenpe pal ekh asarijo? I ni ekh lendyr na perel 
pe phuú be-voliakire tumare Dadeskiro. 

30 Tumende až i bala pe šero sare zgindle. 

31 Na straxandion ža: tume san but moly drogedyr kadale bute voro- 
biendyr. 

KON ISY PAL XRISTOSOSTE I KON ISY PROCI 


32 Paldava kažnončs, kon rosphenel sare ilestyr pal Mande angil ma- 
nušende, pal kodoleste Mé rozphenou angil Mire Dadeste, Savo isy dre 
Bolibnaskiro Rájo; 

33 i koli vari-kon otphenčlape Mandyr angil manušende, kodolestyr i 
Mé adiaki-pat' otphenoúpe angil Mire Dadeste, Savo isy dre Bolibnaskiro 
Rájo. 


JEZUSO JANDEL NA MIRO, A MARIBE 


34 Na mislinen, so Me jandiom miro pe phuú; Me javjom te jandoú ná 
miro, a maribé. 

35 Paldava, so Me javjom te riskiroti manušes proci leskire dadeste, i 
Cha proci lakire date, i borja proci sasiate, 

36 manušeskire vergi isy kodole, save isy leskire kherestyr. 

37 Kon kamel peskire dades ci da butyr Mandyr, kodova nani mol 
Man, i kodova, savo kamel čhaves ci čha butyr Mandyr, kodova nani mol 
Man: 

38 i vari-kon, savo na lel trušul peskiro i na džal Manca, kodova nani 
mol Man. 

39 i vari-kon, savo rakhel peskiro džiipe, kodova našavel les; i vari- 
kon, savo merel pal Mande, doresel viečno džiipe. 

40 i vari-kon, savo przylel tumen, xaj Man przylel, i joú, savo przylel 
Man, przylel Kodoles, Savo bičhadia Man. 

41 I vari-kon, savo przylel prorokos syr prorokos, kodova doresel na- 
grada syr proroko i vari-kon, savo przylel patiaibnytkone manušes, syr 
patiaibnytkones, kodova doresel nagrada syr patiaibnytko manuš. 

42 I vari-kon, savo del kučik sylalo pani ekheski adale tyknendyr syr 
sykliakirdengi, Cacés Me rakiroú tumengi; joū na našavel peskiri na- 
grada". 

JONO BOLEIPNASKIRO BIČHAVEL PESKIRE SYKLIAKIRDEN 


1 I isys adiaki: kedy končindia Ježuso te del uphenybena dešuduje 
Peskire apostolengi, Joú gija odocir te sykliakirel i te phenel Deiileskiro 
lati dre lengire forja. 

2 Ne Jono, kedy ušundia dre bešybe pal Jezusoskiri buty, bičhadia laú 
peskire sykliakirdenca, 

3 te phenel Leski: Tu san Kodova, Saveski Cébi te javel, ci javirćs 
jamengi te užakiras? 

4 I otphendia lengi Jezuso, rakirindoj: DzZán i phenén Jonoski, so 
tume dykhne i šundle: 

5 korore manuša dykhen snovi i langale psiren; prakažonna jačenape 
čista, i gluxa manuša šunen; mule otdžidion, i bogi šunen mištophenybe; 

6 baxtalo isy kodova, kon na našavel patiaibe dre Mande. 

7 I kedy jone nudžanas, Jezuso jacia te rakirel manušengi pal Jonoste: 
„Só psirde tume dre čhuči phuú te dykhen? Syr kovlo kašt čhiinskirlape 
balvaliatyr? 

8 Vaš só tume psirde odorik? Manušes, savo isys hurjado dre šukar ri- 
zy? Nad, manuša, save hurjade dre šukar rizy, dživen dre kralitka felacinia. 

9 Ne, sóskie ž tume psirde? Te udykhen prorokos? Cato, Me rakiroú 
tumengi: joú isy baredyr prorokostyr. 

10 Vácka, isy kodova, pal saveste isy čhindlo: ¡Vácka, Me bičhavoii 
mire aniolos angil Tute te skierel drom Tyro angil Tute*. 

11 Cafes, Me rakiroú tumengi: ná isys baredyr Jonostyr Boleipnas- 
kirestyr maškir odolende, saven dZuúlia ločkiren, ne naj tyknedyr dre Bo- 
libnaskiro Kralipe isy baredyr Jonostyr. 

12 Jonoskire Bolejpnaskire dyvesendyr Zykie kakana Kralipe Bolib- 
naskiro doresen zorjasa, i upárta manuša len les zorjasa. 

13 Paldova so sare proroki i Zakono angilphenenas angil Jonoste; 

14 Ikoli tume zakamena te przylen daja navina: Jono isy syrby Elija, 
saveski čebindia te javel. 

15 Koneste isy kana, muk te šunel. 

16 So Me te phenoú, save kadale manuša isy? Jone isy syr čhavore, 
save isy bešle paše targi, save rakiren javirengi, 

17 i phenen: ,jame bašadiam tumengi pe dudka, tume na khelde; jame 
bagandiam roibnaskire gilia, a tume na rundle*. 

18 IJono javja, na xal, na pjel, 1 jone rakiren: ,leste isy bengvalo duxo". 

19 Javja i Chavo Manušeskiro, xal, i pjel, i jone rakiren: Vadcka, ma- 
nuš, savo kamel te xal, te pjel, isy mal namirjakire skiendeipnarjengi i 
grešnikengi". Ne Deuleskiro godype sykavel peskiro čačipe manušengire 
kieribnasa, save przylen da čačipe". 


FORJA, KAJ NA PATIANDENE JEZUSOSKI 


20 Teniči Jou leja te ladžakirel forja, dre save Jou kierdia butyr javi- 
rendyr Peskire dzivy, paldova, so jone nd risine peskire grexendyr ke 
Devel: 

21 „Bida tuki, Xorazino! Bida tuki, Betsaida! Paldova, koli dásave 
divy, so isys skierde dre tumende te javel skierde dre Tiro i Sidćno, jone 
vagedyr risionas peskire grexendyr ke Devel dre rizy gunestyr balenca i 
dro pičplo. 

22 Ne Me rakiroti tumengi, so javela lokhedyr dro sondoskiro dyves 
Tiroski i Sidonoski, syr tumengi. 

23 I tu, Kafarnaumo, ke bolibe hadespe? Ke piekla javesa čhurdeno 
tele: paldova, koli dasave dzivy isys kierde dre Sodomo, syr dre tute, joú 
jačelaspe ke adadyves. 

24 Me rakiroú tumengi, so javela lokhedyr dro sondoskire dyves 
Sodomoski, syr tuki." 


JEZUSO KHAREL MANUŠEN KE PE TE OTKHINION 


25 Dre do-pat' vremia, kedy Jezuso otphenelas, phendia Joti dyredyr: 
„Me slavinou Tut, Dado, Raj-Devel bolibnaskiro i phuújakiro, so Tu gie- 
radian dava godžvarendyr i sykliakirdendyr, i psiradia da tyknengi. 

26 Cato. Dado, paldova so adiaki isys, syr Tú kamjan. 

27 Saro džinibe pal Peste Dad Miro deja Mángi, i nikon saresa na 
džinel Čhaves aprič Dadestyr i nikon na džinel Dades aprič Čhavestyr, i 
Joú vikiendel odolés, koneski Chavó kamel te sykavel Dades. 

28 Javén ke me sare, save khinine phare butiatyr i pharipnastyr, i Me 
dati otkhinybe tumengi. 

29 Len pe peste pharipe Mire butiakiri i syklion Mandyr, paldova so 
Me som kovleileskiro i kanduno, i tume lastena otkhinybe vaš tumaro ilo; 
30 paldova so Mire džiipnaskiro hámo lokhes te lidžan". 


ŠERO 12 


PHUČIBENA PAL SAVATO 


1 Dre doja-pat' vremia džalas Jezuso savatonč pir feldy, so isys 
zasieime ziarkasa; i Leskire sykliakirde bokhaline, i jačne te košen giva i 
te xan. 

2 Ne kedy Fariziei dykhne dava, phendle Leski: ,Vdcka, Tyre syklia- 
kirde kieren dova, so našt$ te kieren savatoné”. 

3 I Jou phendia lengi: „Na dene opre tume, só Davido kierdia, kedy 
bokhalija jou i manuša, save isys lesa? 

4 syr joú zagija dre Devleskiro kher, i joú i manuša leskire xane 
svento maro, savo našty isys te xan ni leske, ni manušengi, save isys lesa, 
a ekhć rašangi: 

5 Ci na dene opre tume dre Zakono, so rašaja magirén savatytko 
Zakono dre khangiri i jačenpe be-bangipnaskiro? 

6 Ne Me phenoú tumengi: kadavá, so isy adaj, isy butedyr khangir- 
Jatyr. 

7 Ne koli tume džinenas, so da značinel: ,K ovleilytkuma kamom, a na 
svento deibe', tedy tume na bangiakirenas manušen, pal sarende nani 
bang. 

8 Paldova so Manuñéskiro Chavo isy xulaj i pe sdvato". 


MANUŠ PRALIZOVANONE VASTESA 


9 Ikedy Jezuso nugija odocir, Joú javja dre lengiri sinagoga. 

10 I, vácka, manuš šuke vastesa. I phučle Lestyr, sob te bangiakirel 
Les: „Ci sašty te sastiakires savatone?" 

11 Joú phendia lengi adiaki: „Koli vari-koneste tumendyr perel ekhori 
bakri dre xorali jama savatone, ci da manuš na uxtylel la i nd vityrdel 
javri la? 

12 Pe kicy manuš isyn drogedyr bakriatyr? Sašty te kieren lačhipe 
savatone!" 

13 Tedy rakirel manušeski: ,Vityrde vast peskiro!" I joú vityrdeja 
vast, i vast jačia sasto syr javir. 

14 Ne Fariziei vigine, i jačne te zrakirenpe proci Leste, syr te zamaren 
Les. 


DEVEL DAD VIKIENDEL JEZUSOS SYR PESKIRE SLUGAS 


15 Ne syr Jezuso uhalija pal dova, Joū gija odocir. I but manuša gine 
Lesa, i Jou visastiakirdia len saren, 

16 i przyphendia stroges lengi, te nd rakiren vavrengi pal Leste; 

17 sob te spolninelpe dova, so Devel phendia pir prorokoste Isajoste, 
savo rakirel: 

18 ,Vacka, isy Miro sluga, Kones ME vikiendejom, Miro Kamlo, dre 
Saveste isy miri ráduma; Me doú Leski zor Mire Duxoskiri, i Joú phenela 
Najudengi pal čačuno sondo. 

19 Joú ná zaxalpe lavenca, ná del godla, i nikón na ušunel glos Leskiri 
pe ulica: 

20 na phagirel tele čar, so isy paš phagirdy i na mudzkirela jagitko 
čibori, savjatyr thuú džal, paka na lela upral čačuno sondo. 

21 I pe Leskiro laú sare nacyi javena te čhuven nadičja". 


JEZUSO I BEEZEBULO 


22 Tenči jandle ke Joú korore i gluxone manušes benglane duxosa i 
Jou visastiakirdia les adiaki, so kororo i gluxo leja te rakirel i te dykhel. 

23 I divindlepe sare manuša i rakirde: „Nani dava Davidóskiro Chavo? 

24 Ne kedy Fariziei ušundle dava, phendle: ,,Kadava manuš tradel 
benglane duxen ekhč Belzebuloskire zorjasa, savo isy xulaj benglane du- 
xengi". 

25 Džinindoj, so jone mislinen, Joú phendia lengi: ,,Kažno kralipe, 
kaj nani ekhipe andre, javela syr čhuči phuú, kažno foro ci kher, kaj nani 
ekhipe andre, na javela te terdiol. 

26 I koli beng tradel javri benges, tedy nani leste ekhipe andre, syr 
leskiro kralipe javela te terdiol. 

27 | koli ME tradou javri benglane duxen Belzebulosa, tedy save 
zorjasa tumare Chavé traden javri? Paldava joné javena sondárja tu- 
mengl. 

28 Ne koli Me tradoú javri benglane duxen, tedy Deúleskiro Kralipe 
leja te xulainel pe tumende. 

29 I syr vari-kon možinel te zadžal dre zorale manušeskiro kher 1 te 
Corel leskiro mištype, koli angil te ná sphandel zorale xulas. I tedy joú 
zakiendela saro leskire kherestyr. 

30 Kon nani Manca, dova isy proci Mande, i kon na skiendel Manca, 
odova rozčhuvel. 

31 Paldova Me phenoú tumengi: kažno gréxo i kaliakiribe pe Deu- 
leste javena otmukné manušeski, ne kaliakiribe proci Duxoste ná javela 
otmukno ni dre dá vieko, ni dre vieko angil. 

32 1 koli vari-kon phenel lati pe Manušeskireste Chaveste, leski javela 
otmuknó, ne kodova, savo phenela laú ne Sventone Duxóste, na javela 
leskiro grexo otmukno ni dre dá vieko, ni dre vieko angil. 


KAST 1 PLÓDY LESTYR 


33 Koli kašt isy lačho, lačho isy plódo lestyr: koli kašt isy dylyno, dy- 
lyno isy plodo lestyr, paldova so kašt haliosa pir leskire plódy. 

34 Tume san sapitkoné rodóstyr, syr tume možinen te rakiren lačhipe, 
koli tume san fuj? Paldova so sósa ilo isy pherdo, dova rakiren ušta. 

35 Lačho manuš vilidžal lačhipč kučitkone skrinkatyr: fuj manus vili- 
džal fuipé fuj skrinkatyr. 

36 Ne Me phenoii tumengi, so kažno manuš dela otphenybe pal kažno 
čhučo lati dre sondoskiro dyves; 

37 paldova so pir tyre lava Devel phenela pal tyro nabangipe i pir tyre 
lava tyro bangipe". 


JEZUSO OTPHENDIAPE TE KIEREL DZIVO 


38 Tedy otphendle Leski vari-save lylengire sykliakiribnaskirendyr i 
Farizieendyr, phenindój ,,Sykliakiribnaskiro, jame kamas te dykhas Tutyr 
divno znako". 

39 Ne Joú otphendia lengi, rakirindoj: „Tume san fuj i napatiaibnytko 

rodo, savo rodel divno znako, na javela tumengi divno znako aprič proro- 
koskire Jonóskiro znakostyr. 

40 Adiaki syr Jono isys dre kitoskiro per trin dyvesa, adiaki-pat' ja- 
vela Čhavo Manušeskiro dre phuújakiro xoripe trin dyvesa i trin ratia. 

41 Manuša Ninevijatyr hadenape pe sondo kadale manušenca i do- 
phenena pe lende, paldova so jone risine peskire grexendyr ke Devel, 
kedy Jono rosphenelas Deúleskiro laŭ, i, vácka, adaj isy Jekh, Savo isy 
butyr Jonostyr. 

42 Kralica Tate-Rigakiri hadelpe pe sondo kalale manušenca i do- 
phenel pe lende, paldova so joj javelas phuūjakire koncostyr te pošunel 
Saliamonoskiro godype, i, vácka, adaj isy Jekh, Savo isy butýr Saliamo- 
nostyr. 


SYR NALAČHO DUXO RISIOLA 


43 Ne kedy nalačho duxo vidžal manušestyr, tedy joii lodel pir be-pa- 
neskire štety, rodel otkhinybe, i na lastel. 

44 Tenči joū rakirel: ,Me risiovoú dre miro kher, kacir me javjom; i 
kedy javel, lastel, so joú nani zaleno, višulado i ukiendeno. 

45 Tenči joú džal i lel pesa efta vavre duxen, so isy fujedyr lestyr, i 
jone zadžan te dživen odoj, i jačelpe vaš da manušeski fujedyr syr isys 
angil. Adidki javela kadale fuj manušenca". 


JEZUSOSKIRI DAJ I PŠALA 


46 Kedy Joti rakirdia manušengi, vdcka, daj Leskiri i pšala Leskire 
isys terde dre rig manušendyr, i starindlepe te rakiren Lesa. 

47 I vari-kon phendia Leski: ,Vdcka, daj Tyri i pšala Tyre javne i isy 
terde dre rig i starinenpe te rakiren Tusa". 

48 I Joú otphendia odoleski, kon rakirdia: ,,K6n isy Miri daj, i kón isy 
pšala Mire?" 

49 I sykadia Peskire vastesa pe Peskire sykliakirdende, phenindoj: 
,V deka, isy daj Miri i pšala Mire. 

50 Paldova so, kon spolninél Mire Dadeskiri vólia, Savo isy dre Bo- 
libnaskiro Rajo, kodova isy Mangi pšal i phen i daj". 

ŠERO 13 


PRIMERO PAL MANUŠESTE, SAVO SIEINEL ZIARKI 


1 Dre dova-pat' dyves Jezuso vigija kherestyr i bescia paše moro. 

2 I skiendenepe paš Leste but manuša, paldava Joú zagija dre lodka i 
isys bešlo, ne sare manuša isys terde pe brégo. 

3 Irakirdia lengi but sykliaibnytkone primerenca, phenindoj: ,Vdcka, 
sieinybnaskiro manuš vigija te sieinel: 

4 i syr sieindia, vari-save ziarki pene paše drom, i przyurniandene či- 
riklia i sxane len; 

5 ne javire Z pene pe barune štety, kaj na isys but phuú, i jone srazu 
uzgine, paldova so phuú náxor isys, 

6 ne syr vigija kham, šutkirdia len; paldova syr na isys lende korni, 
jone zašutine; 

7 ne javire pene dre dylyny čar, i vibarija čar i zamardia len; 

8 i javire pene pe lačhi phuú, i dene pribaripe dre šel moly, javire dre 
šovdeša, i javire trijanda moly. 

9 Koneste isy kana, muk te šunel". 


VAŠ SO DA PRIMERY? 


10 Tenči sykliakirde podgine pašedyr i phendle Leski: ,,S6skie Tu 
rakires lenca primerčnca?" 

11 I Joū otphenelas lengi: ,,Tumengi isy deno te džinel čoraxanybe 
Kralipnaskiro dre Bolibnaskiro Rájo, ne lengi nani deno; 

12 Kodoleski, saveste isy, javela denó i javela leste but-but, ne kone- 
ste nani, kodolestyr lelape krig kodova kuty, so isy leste. 

13 Paldava Me rakiroú lenca primerenca, paldova, syr jone dykhena, i 
ná dykhena jone, syr jone šunen, i na šunen jone i na halion; 

14 1 spolninelpe pe lende Isajóskiro angilphenybe, so rakirel: ,Javena 
te Sunen kanenca, i na haliona, te dukhen jakhenca, i na udykhena; 

15 paldova so adale manušengiro ilo zašutijd, i jone šunena fujes pes- 
kire kanenca i jakha peskire zakierde, sob te ná udykhen jakhenca, i ná 
ušunen kanenca, i ná halion ilesa, i ná porision, sob Me te visastiakiroú 


£ 


Len'. 

16 Tumare ž jakha isy baxtale, so dykhen, i kana tumare, so šunen, 

17 čaččs, Me rakiroú tumengi: but proroki i čačune manuša kamle 
zbit te dykhen dova, so tume dykhen, i na udykhne, 1 te šunen dova, so 
tume šunen, 1 ná ušundle. 


JEZUSO PRZYPHENEL SYKLIAKIRDENGI PRIMERO 
PAL SIEINYBNASKIRE MANUŠESTE 


18 Paldava Sunén, pal só kadava primero pal sieinybnaskire manu- 
šeste. 

19 Ke kažno, kon šunel laú pal Deúleskiro Kralipe, i na haliol, javela 
Nalačho te Corel leskire ilestyr kodova, so isys sieindlo: kadasavo manuš 
isy syr ziarka, so isys posieindly paše drom. 

20 Ne save isys posieindle pe barune štety sykaven manušes, so šunel 
lati, przylel les dre ilo radumasa; 

21 ne syr leste nani korni i patiaibe isy krotko, tedy kedy javena 
men'ki i tradeibe pal lati, joú srazu mukel te patial. 

22 Ne save isys posieindle dre dylyny čar, sykaven kodoles, savo šu- 
nel laŭ, ne viekoskiri sujéta, kamibe ke barvalipe przyzorjakiren laú, i joú 
jačel be-plodoskiro. 

23 Ne save isys posieindle pe lačhi phuú, sykaven manušes, savo šu- 
nel laú i haliol les, joú del plódo i baripe ekh dre šel moly, javir dre 
šovdeša, ne javir dre trijánda moly“. 


PRIMERO PAL DYLYNY CAR 


24 Javir sykliaibnytko primero rosphendia Jezuso manušengi, rakirin- 
doj: ,Kralipe dre Bolibnaskiro Rajo isy syrby manuš, savo posieindia 
lačhi ziarka pe peskiri felda; 

25 kedy manuša isys sute, javia vergo 1 posieindia dylyni Car maškir 
giū i gija krig. 

26 Ne kedy lačhi ziarka uzgija i deja baripe, dylyni čar též sykádeja. 

27 I xulaskire poróbki javne 1 phendle leski: ,Rájo, tu ž sieindian lačhi 
ziarka pe felda? Kacir lejape dylyni čar?" 

28 I joú otphendia lengi: Vćrgo manuš skierdia da‘. Leskire porobki 
rakiren leski: ,Koli kamés, jame džasa te vikiendas len javri‘. 

29 Joú rakirel: ,Nad, sob te ná viriskiren khetane dylyne Carjasa giū, 
syr javena te viriskiren javri dylyni čar. 

30 Muk te bariol khetané ke sčhinybe; i dre vremia, syr te sčhinel, me 
phenoú žniecengi: skienden angil dylyni Car i sphanden len dre kulki te 
sxačkiren; ne giūny skienden dre miri šurna'". 


PRIMERO PAL GORČIČNO ZIARKA 


31 Javir sykliaibnytko primero rozphendia Jezuso lengi, rakirindoj: 
»Kralipe dre Bolibnaskiro Rájo isy syrby manuš, savo leja gorčično zi- 
arka i posieindia pe peskiri felda, 

32 joj isy tyknedyr sare ziarkendyr, ne kedy vibarjol, jačelpe baredyr 
sare javire xrustendyr i jačelpe syr kašt, adiaki so čiriklia bolibnytka khu- 
ven gniazdy dre lengire randia". 


PRIMERO PAL DROŽDŽY 


33 Javir sykliaibnytko primero rozphendia lengi Jezuso: ,,Kralipe dre 


Bolibnaskiro Rájo isy syrby droždžy, so džūāūli leja i zamiešindia dre ve- 
dra jaržesa, paka saro tiasto na hadejape". 


SOSKIE JEZUSO RAKIRDIA PRIMERENCA 


34 Vácka, saro phendia Jezuso manušengi primerenca; i nisó na rakir- 
dia lengi be-primerengiro, 

35 sob te spolninelpe, so isys phendlo pir prorokoste: , Me sykavou 
ušta Mire dre primery; Me viphenoú dova, so isy gierado odolestyr, syr 
sveto isys skierdo". 


JEZUSO PRZYPHENEL PRIMERO PAL DYLYNI ČAR 


36 Tenči Jou mukja manušen i zagija dre kher. I podgine ke Joú Les- 
kire sykliakirde i phendle: ,,Przyphčn jamengi primero pal dylyni čar pe 
felda". 

37 I Jou phendia dre otphenybe: „Kon sieinel lačhi ziarka, isy Chavó 
Manuseskiro; 

38 félda isy sveto: lačhi ziárka-dava isy Chavé Kralipnaskire, kaj xu- 
lainel Devel: dylyni čar — dava isy čhave Nalačheskire, 

39 vérgo, savo posieindia len-dava isy Nalačho, sčhinybe — dava 
značinel viekoskiro kónco, žničcy-dava isy anióly. 

40 Paldava, syr skiendenape dylyne čarja i sxačkirnape jagasa, adiaki- 
pat' javela dro viekoskiro kónco: 

41 bičhavel Chavo Manušeskiro Peskiren aniolen, i skienden Leskire 
Kralipnastyr sarć, so zlidžal, i sarčn, kon kierel na pir zakono; 

42 i čhurdena len dre boú jagasa; odoj javela roibe i dandengiri 
skrežima. 

43 Tenči patiaibnytka javena te ziainen syr kham dre leskire Dades- 
kiro Kralipe. Koneste isy kand, muk te šunel. 


PRIMERO PAL KUČMIŠTYPE 


44 Kralipe dre Bolibnaskiro Rájo isy syrby kučmištype dre skrinka, 
so gierady pe felda, i savi manuš, syr lastia, gieradia, i radumatyr džal i 
saró biknel, so leste isy, i kinel kodojá felda. 


PRIMERO PAL MIRIKLO 


45 Iščo Kralipe dre Bolibnaskiro Rájo isy syrby kofári, savo rodelas 
zbit hoža mirikle; 

46 i syr lastia ekh kuč miriklo, gija i bikindia saro, so leste isys i kin- 
dia la. 


PRIMERO PAL SIATKA 


47 Iščo Kralipe dre Bolibnaskiro Rájo isy syrby bari siatka, so čhur- 
dyne dre moro i savi skiendeja razna mačhen, 

48 syr siatka isys pherdy, manuša vityrdene la pe brego i bešne, skien- 
dene lačhe mačhen dre pirja, a nálache čhurdene javri. 

49 Adiaki-pat' javela dre viekoskiro konco: zdžana tele anioly i ros- 
kiendena čoren manušen patiaibnytkonendyr, 

50 i čhurdena len dre boti jagasa; odoj javela rojbe i dandengiri 
skrežima. 

NEVO I PHURANO ČAČIPE 


51 Tume haline da saro?“ Jone phendle Leski: ,,Ne". 

52 1 Joū phendia lengi: ,,Paldava kažno lylengiro sykliakiribnaskiro, 
savo sykleja pal Kralipe dre Deūleskiro Rajo, isy syrby manuš, savo isy 
xulaj khereske, kon vilidžal peskire kučmištypnastyr saro nevo i phu- 
rano". 


JEZUSO DRE NAZARETO 


53 Iisys adiaki; kedy Jezuso končindia dale primery, Joú gija odocir. 

54 I syr javja dre Peskiro foro, Jou sykliakirdia len dre sinagogi 
adiaki, so jone zbit divindlepe, rakirindoj: ,,Kacir da Manušeste isy da- 
savo godype i zoralype? 

55 Nani Joii skamindariskiro čhavo? Nani Leskire da kharen Marija, i 
pšalen Leskiren Jakubo i Joza i Simono i Juda? 

56 i phenia Leskire nani sare maškir lende? Kacir ža Leste isy saro 
dava?" 

57 I na patianas Leski. Ne Jezuso phendia lengi: ,,Prorokos dorožynen 
aprič Leskire forostyr i kherestyr". 

58 IJoú na skierdia but divy odoj, paldova so jone ná patiandene Leski. 


ŠERO 14 


JONOSKIRE BOLEIPNASKIRESKIRO MERIBE 


1 Dre do vremia Írodo, savo isys xulaj pe štarto pas Judengire Kralip- 
nastyr, ušundia slúxo pal Jezusoste, 

2 i phendia peskire slugengi: ,Vácka, isy Jóno Boleipnáskiro; joú 
ušteja mulendyr, i paldava leste isy bari zor te kierel divy". 

3 Paldova so Írodo leja Jonós, sphandia les zandirjénca i čhudia les 
dre bešybe pal Erodiadade,peskire pšaleskire romniate; 

4 paldova so Jono rakirdia leski: ,,Tuki našty te les la". 

5 I kamja jou te zamarel les, ne darándeja manyšendyr, paldova so 
jone gindle les pal prorokoste. 

6 Ne kedy isys Irodoskiro locipnaskiro dyves, Erodiadoskiri čhaj 
kheldia angil gosciende i khelybe zbit pokamjape Irodoski; 

7 adiaki, so joú deja lati sovlaxasa te del laki saró, so joj te na poman- 
gelas. 

8 Joj ža, syr la daj sykliakirdia, phendia: „Dé mangi pe Caro šero 
Jonoskire Boleipnaskireskiro". 

9 I krali pejd dre dúxo, ne pal sovlax i manušende, save isys bešle 
lesa, przyphendia te dél laki, 

10 i bičhadia te otčingirel šero Jonoste dre bešybe, 

11 i jandle šero leskiro pe čaro i dene rakliaki, 1 joj jandia peskire 
daki. 

12 I javne leskire sykliakirde i lene mulo trupo i gierade les; i gine i 
jandle navina Jezusoski. 


JEZUSO KARMINEL PANDŽ TYSIONCY MANUŠEN 


13 I syr Jezuso ušundia daja navina, durija odocir pe lodka dre čhučo 
šteto ekhdžino; i kedy manuša ušundle pal dava, jone gine pal Leste pezal 
forjendyr. 

14 Isyr Joú vigija angil, udykhja bute manušen; i Joú požalindia len i 
visastiakirdia nasvalen. 

15 Kedy jačia belvel', podgine ke Joū Leskire sykliakirde i phendle: 
,Čhučo da isy šteto i uže but časy, otmúk manušen, muk te džan jone dre 
gava te kinen xabč peski". 

16 Ne Jezuso phendia lengi: ,, Nani čebima lengi te džan: den tumč te 
xan lengi". 

17 Ne Joú phendle Leski: ,,Nani adaj jamende niso, ekh pandž mare i 
duj mačhe". 

18 I Jou phendia lengi: ,,Jandén len Mangi“. 

19 I Jou przyphendia manušengi te bešen pe čar, leja kadale pandž 
mare i duj mačhe, ,hadeja jakha ke bolibe, baxtiakirdia parikiribnasa 
Deileski, i phagirdia, i deja mare sykliakirdengi, kodole ž manušengi. 

20 I xane sare i čalene, i skiendene kotera, so jačnepe, dešuduj pherde 
košy. 

21 Ixane pandž tysioncy murša aprič džutilendyr i čhavorendyr. 

JEZUSO PSIREL PIR PANI 


22 I srazu Joú przyphendia sykliakirdengi te bešen dre lodka te plyvi- 
nen angil Leste pe do brego, paka Joú rozmukela manušen. 

23 I kedy Joii rozmukja manušen, srazu gija upre pe berga te poman- 
gelpe Devleski. I isys odoj, syr jačia bel'vel', 

24 ne lodka uže isys maškir moro, i válny čhurdenas la, paldova so 
balval isys pe lende. 

25 Vacka, dre štarto straža raty Joú javja ke jone, psirindoj pir móro. 

26 I sykliakirde, syr udykhne, so Jou džal pir pani, straxándyne, rakir- 
indoj: , Vdcka, isy zdanki". I zadene gódla daratyr. 

27 | srazu leja te rakirel lenca Jezuso i phendia: ,,Rikirčnpe murška- 
nes. Vácka, Me som, na strahandion". 

28 I Petri Leski otphendia: „Rájo-Déūla, koli dava Tu san, de prizy- 
phenybe mangi to džoti ke Tu pir pani“. 

29 Joú phendia: ,,Dža!" I vigiindoj lodkatyr Petri gija pir pani i pod- 
gija ke Jezuso. 

30 Ne syr joti udykhja balval, straxandeja, i jacia te tasadiol, i zadeja 
godia: ,,Rájo-Déúla, rakh man!" 

31 I srazu Jezuso vityrdeja vast, uxtyidia pal leste, i rakirel leski: „Tu 
san nábarepatiaibnáskiro, soskie Tu jacian te kuninespe?" 

32 I syr jone bešne dre lodka, balval štyleja. 

33 I kodole, save isys Lesa dre lodka, poklonindlepe Leski i phendle: 
„Čačés, Tu san Deúleskiro Chavo“. 


JEZUSO SASTIAKIREL NASVALES DRE GENESARIETO 


34 I syr jone przyplyvindle, javne pe Genesarietóskiri phuu. 

35 I kedy manuša do štetostyr pindžkirde Les, tedy bičhade pir sare 
pašatune štety manušen, sob te janden saren nasvalén ke Joū, 

36 i mangne Les, sob fćni te dotulinenpe ke Leskire rizengire bregi, i 
kodole, save dotulinenaspe, jačenas saste. 

JEZUSO ROSPHENEL PAL JUDENGIRO SYKLIAKIRIBE 


1 Poslie dava javne ke Jezuso Farizei i iylengire sykliakiribnaskire 
Jerusalimostyr i phendle: 

2 ,,Soskie Tyre sykliakirde na kanden prapapengire sykliaibena? Pal- 
dova so jone nd moren peskire vasta angil, syr te xan maro". 

3 I Jol otphendia lengi, rakirindoj: ,,Soskie Z tume ná kanden Deules- 
kire przyphenybena vaš peskiro przysykliaibe? 

4 Paldova so Devel ž phendia: ,Dorožyn dades i da", i, ,Kon rakirel 
fuipe pe peskire dadeste i date, te merél da manus*. 

5 Ne tume rakiren: ,koli manušeste isy podarko, savo joti možinelas te 
del dadeski ci daki, ne joú rakirel: ,dava isy Deuleskiro', 

6 dasavo manuš ná dorožynel peskire dades ci peskirja da. Adiáki 
tume otparude Deúleskiro laú vaš pćskiro przysykliaibe. 

7 Tume san dujemujéngire! Šukar angledyr phendia pal tumende 
Isájo: 

8 ,Kadale manuša dorožynen Man uštenca peskirenca, ne ilo lengiro 
isy dur Mandyr; 

9 i dármes kloninenpe Mangi, jone sykliakiren przyphenybena, so 
manuša przymislindle"". 


JEZUSO PRZYPHENEL, SOSKIE MANUŠ JAČELPE 
ANDRE MAGIRDO ANGIL DEULESTE 


10 I khardia Jezuso manušen ke Pe, i phendia lengi: ,,Šunćn i halión: 

11 ná dova, so zadžal dre manušeskire ušta, kierel les andre magirdesa 
angil Deuleste, ne dova, so vidžal lestyr, vácka, kadava, so kierel les 
magirdesa”. 

12 Teriči podgine sykliakirde i rakiren Leski: „Tu na dZines, so Fari- 
zjei, syr šundle da laú, ná patiandene?" 

13 Joú ža otphendia: ,,Kažno raslina, savi Miro Bolibnaskiro Dad na 
sieindia, javela viriskirdy krig. 

14 Muk len: jone isy kororé lidžaipnarja. Koli kororó manuš lidžal 
korores, dujdžinč peren dre jama". 

15 Ne Petri otphendia Leski: ,Rosphćn jamengi, so dava primero 
značinel". 

16 Joú ža phendia: „Ci i tume adiaki-pat' na haline? 

17 Na halion tume, so saro, so zadžal dre muj, przedžal dre per i 
vičhurdelpe javri? 

18 Ne so vidžal mostyr, do-pat' vidžal ilestyr, i kadavá kierel manušes 
andre magirdesa angil Deuleste. 

19 Paldova so fuj dumy, zamaribe, lubarikibe, džiipe dZuúliasa be- 
seulakiro, Coribe, xoxaibe, xoxano dophenybe, kaliakiribe pe Deúleste 
vidžan manušestyr, 

20 saro kadavá kierel manušes andre magirdesa angil Deiileste". 


DŽUULIAKIRO PATIAIBE 


21 I nugija Jezuso odocir i otgija dyr pe Tyroskire i Sidonoskire štety; 

22 i, vácka, Kanaanóskiri džuiili, savi isys do-pat' štetostyr, vigija an- 
gil i mangja zorales: ,,Poždline man, Rájo-Devla, Chavo Davidoskiro, 
benglano duxo zbit rikirel zor pe mire čhate". 

23 Ne Jou nisó na otphendia laki. I Leskire sykliakirde podgine ke Joú 
i pomangne Les: ,,Muk la, paldova so joj adiaki mangel zorales jamen“. 

24 Ne Jou otphendia: „Me som bičhado féniú ke našade bakria Izrae- 
lioskire kherestyr". 

25 Ne jou podgija i poklonindjape Leski i rakirdia: ,Rájo-Déñla, 
pomožine Mangi!“ 

26 Ne Jou otphendia: ,,Nani šukar te les maro čhavorendyr i te čhur- 
des džuklengi". 

27 Ne joj phendia: ,,Čač6, Déūla; ne až i džukiela xan kroxendyr, so 
peren lengire xulaskire skamindendyr". 

28 Tenci Jezuso otphendia laki: „Ne dZuúli, baró isy tyro patiaibe; 
muk te javél, syr tu kames". I srazu jacia sasty lakiri čhaj. 





JEZUSO VISASTIAKIREL BUTE MANUŠEN 


29 I syr Jezuso nugija odocir, Joú przedžalas paše Galilejákiro moro, i 
gija upre pe berga i bescia odoj; 
30 i but manuša javne ke Jou i jandle pesa langalen, kalečnonen, ko- 

roren, gluxonen, be-čibitkonen i javire nasvalen, i čhude len tele angil 
Jezusoskire hera, i Jou visastiakirdia len; 

31 adiaki, so manuša zbit divindlepe, kedy udykhne, so gluxa šunen, 
be-čibitka rakiren, kalečna isy saste i korore dykhen: i jone przeslavi- 
nenas Izraelioskire Deiiles. 

32 Ne Jezuso khardia ke Pe Peskiren sykliakirden 1 phendia: ,,Mangi 
isy Zálko da manušen: paldova so uže trin dyvesa, syr jone jačenaspe 
Manca, i nani nisó lende te xan: Me na kamom te mukou Pestyr len bok- 
halenca, sob te na speren zorjatyr dre drom". 

33 I sykliakirde rakiren Lčski: „Kaj te las jamengi dákicyk labi maro 
dre čhuči phuii, sob te pokarminas adakicyk manušen? 

34 I phendia lengi Jezuso: ,,Kicy labi maro tumende isy?“ I jone 
phendle: „Efta i kuty mačhore". 

35 Iprzyphendia manušengi te bešen pe phuu; 

36 i leja kadale efta labi maro i mačhore, i baxtiakirindoj parikirib- 
nasa Deúleski phagirdiá, i delas sykliakirdengi, a jone manušengi. 

37 I jone sare xane, i čalene; i jone skiendene koterá, so jačnepe, efta 
pherde košy; 

38 i xane Star tysioncy murša aprič dzuúliendyr i čhavorendyr. 

39 Teriči Joú mukja Pestyr manušen, bescia dre lodka i javja pe 
Magadanoskire štety. 


ŠERO 16 


ČEBIMA PAL DIVO 


1 I Fariziei i Sadukiei podgine, i, sob te probinén Les, mangne te sy- 
kavel Lengi divno znako bolibnastyr. 

2 Ne Joú otphendia lengi, phenindój: „Kedy da beľ veľ, tume rakiren, 
,javela lačho dyves, paldova so bolibe isy lolo; 

3 i zraniatyr: ,Adadyves dyves isy šilalo, paldova so bolibe isy lolo i 
začhakirdo tučenca'. Tume džinen, syr te halion pir bolibe, ne tume na 
džinen te halion znaki pir razno vremia. 

4 Tume san fuj i nápatiaibnytko rodo, savo rodel znako, na javéla 
tumengi znako aprič Jonoskire znakostyr". I Joú mukja len i nugija. 

PAL FARIZIEJENGIRO I SADUKIEJENGIRO SYKLIAKIRIBE 


5 Ikedy sykliakirde javne pe javir brego, jone bistyrde te len pesa lábi 
maro. I Jezuso phendia lengi: 

6 ,Dykhén ža, rakhénpe Fariziejéngiro i Sadukiejéngire sykliakirib- 
nastyr, savo isy syr droždžy". 

7 Ne jone jačne te rakiren maškir peste: „Jame na lejám labi maro". 

8 Jezuso džindia, so lende isys pe gody, i phendia: „Tume san manuša 
nábare patiaibnasa, soskie ž tume obrakiren maškir peste?“ 

9 ci tume iščo na halion i na ripiren pal pandž lábi maro i pandž ty- 
sioncy, i kicy košy tume skiendene? 

10 I pal efta labi maro vaš Star tysioncy, i kicy kóšy tume skiendene? 

11 Syr tume na halion, so Me phendiom ná pal maro: „Rakhénpe Fari- 
ziejéngire i Sadukiejéngire droždžendyr?" 

12 Tenči jone haline, so Joū phendia lengi te rakhenpe ná maritkone 
droždžendyr, a Fariziejéngire i Sadukiejéngire sykliakiribnástyr. 


PETRI RAKIREL MAMUJ, KON ISY XRISTOSO 


13 I kedy Jezuso javja pe phuūja Cezarija Filiposkiri, Joū phučelas 
Peskire sykliakirdendyr, rakirindoj: „Pal konéste przylen manuša Man, 
Manušéskires Čhaves?“ 

14 I jone phendle: ,Vari-save pal Jonoste Boleipnaskiréste, javire pal 
Elijáste, javire pal Jeremijáste ci pal ekheste prorokendyr". 

15 Joū ža rakirel lengi: „Ne tumé pal Koneste Man przylen?" 

16 I Simono Petri otphendia i phendia: 

17 „Tu san Xristóso, Chavo Devleskiro, Savo dživel viečnes". I Jezu- 
so otphenelas leski i phendia: ,,Baxtalo tu san, Simono Jonoskiro, paldo- 
va so na manuš, koneste isy rat i trupo, deja da čačipe dre tyri gody, ne 
Miro Dád, Savo isy dre Bolibnaskiro Rájo. 

18 I Me tež phenoii tuki: ‚Tu san Petri, pe da bar Me čhuvou khangiri 
Peskiri, i pieklakiri zor na zalela upral pe late. 

19 Me dću tuki klidyna vydarendyr Bolibnaskire Kralipnastyr, Savesa 
xulainel Devel; i só tu zaphenesa pe phuú, dova javela zaphendlo dre 
Bolibnaskiro Rájo, i só tu domukes pe phuú, dova javela domukno dre 


666 


Bolibnaskiro Rdjo"". 

20 Teñéi Joú przyphendia stroges sykliakirdengi ni koneski te ná ra- 
kiren, 


JEZUSO RAKIREL PAL LESKIRE MENKI I MERIBE 


21 Do vremiatyr jacia Jezuso te przyphenel Peskire sykliakirdengi, so 
Leski čebi te džal dre Jeruzalimo i but te stradynel phurengire šeralendyr 
i rašangire phuredyrendyr 1 lylengire sykliakiribnaskirendyr, 1 so javela 
Jou zamardo, i pe trito dyves Jou otdžidiola. 

22 I khardia Petri Les dre rig, i jacia te otrakirel: ,,Požalin Pes, Rájo- 
Déula! Muk te ná javel da Tusa". 

23 Ne Joú risija ke Petri i phendia: ,,Dža krig Mandyr, Nalačho; tu 
mangi san syr zlidžaipe pe drom, paldova so tu dumines ná pal Deilytko, 
a pal manuš$tko". 

24 Teniči Jezuso phendia Peskire sykliakirdengi: „Koli vari-kon kamel 
te džal Manca, muk te otphenelpe pestyr, i muk te lél trušul peskiro, i 
muk te džal pal Mande”. 

25 Ne koli vari-kon, savo kamel peskiro džiipe te zrakhél, kodova 
xasiakirela les, i vari-kon, savo otdéla peskiro džiipe vaš Mangi, kodova 
lastela les. 

26 Savo Sukaripé manušeski, koli leste javela saró, so joū kamel da 
svetostyr, a jov xasiakirgla peskiro viečno džiipe? Ne só manuš možinel 
te otdel kučedyr dre paruibe pal peskiro džiipe?; 

27 Paldova so javela Čhavo Manušeskiro dre zorjakiri slava Peskire 
Dadeskire aniolenca, i tedy kažno doresel, syr javela mol, pal peskire dži- 
ipnaskire kieribena. 

28 Čačes, Me rakiroú tumengi: is$ adaj vari-save manuša, save ná 
merena, koli angil na podykhena Manušeskire Čhaves, kon javela, syr 
Krali'". 


ŠERO 17 


JEZUSOSKIRO PARUDEIPE I SYKADEIPE MOJZASA I ELIJASA 


1 Pir šov dyvesa lél Jezuso Petris i Jakubos 1 Jonos, leskire pšales, i 
lidžal len dujen pe vuči berga. 

2 I Jou parudeja sarésa angil lende; i jacia te ziainél Leskiro mūj syr 
kham, i Leskire rizy jačne te ziainčn parnes. 

3 I, vácka, sykadene lengi Mójza Elijása, save rakirde Lesa. 

4 I Petri otkhardiape i phendia Jezusoski: ,Rájo-Déúla, syr šukar ja- 
mengi te javas adaj. Koli Tú kames, me ¿huvoú adaj trin búdy: ekh Tuki, 
ekh Mojzáske, i ekh Elijaski". 

5 Kedy joú iščo rakirdia, vácka, sviatlo tuča učhakurdia len, 1, vácka, 
glos tučatyr, so rakirdia: ,Vácka, Miro kamlo Chavo, dre Saveste isy 
Miro raduma: Lés šunen". 

6 Ikedy sykliakirde ušundle dava, pene pe peskire muja i zbit straxan- 
dene. 

7 I podgija Jezuso i dotulindia len, phenindoj: „Uštén i ná daren". 

8 I syr jone hadene peskire jakha, ná udykhne nikones aprič Jezuso- 
styr Kokoréstyr. 

9 I syr jone džanas tele bergatyr, Jezuso przyphendia lengi: ,,Ni ko- 
neski te ná rakiren pal dova, so dykhne, paka Chavo Manušeskiro na uš- 
tela mulendyr". 

10 I Leskire sykliakirde phučle Lestyr, phenindoj: ,,S6skie tedy lylen- 
gire sykliakiribnaskire rakiren, so Elija musinel te javel prvo?" 

11 IJoii otphendia lengi, rakirindoj: „Elija, čačes, javéla i przygotovi- 
nela saro. 

12 Ne Me rakiroú tumengi, so Elija užé javia, i jone na haliné les, i 
kierdé lesa dova, so kamlé. I adiaki Chavo Manušeskiro javela te strady- 
nel lendyr". 

13 Tedy haline sykliakirde, so Jou phendia lengi pal Jonoste, Boleip- 
naskireste. 


JEZUSO VISASTIAKIREL RAKLORES BENGLANE DUXOSA 


14 I kedy javne jone ke manuša, ekh lendyr podgija ke Joú, i peja pe 
čanga, 

15 i phendia: ,Rdjo-Dćula, pozálin mire Chaves, joú bengvaliol pe 
nevo Chon, i fujes Leski; paldova so joú častes čhurdelpe dre jag i častes 
dre pani. 

16 I me jandiom les ke Tyre sykliakirde, ne jone na možindle les te 
visastiakiren". 

17 Jezuso ž phendia dre otphenybe: „Tume san nápatiaibnaskiro i 
pharo rodo, kicy Me javoú tumenca? Kicy Me moZinoú te cierpinoú 
tumen? Janden les adarik". 

18 I Jezuso przyphendia zoralés rakloreski, i vigija lestyr benglano 
duxo, i srazu rakloro jačia sasto. 

19 Tenči podgine ekh sykliakirde ke Jezuso i phendle: ,,S6skie jame 
na možindiam te vitradas les?" 

20 I rakirel Joú lengi: ,,Paldova so tumaro patiaibe nani zoralo; pal- 
dova, čačes, Me rakiroú tumengi, koli javela tumaro patiaibe syr gorčično 
ziarka, tedy phenén da bergaki ,te džal otocir adarik* i džal; i tume zmo- 
Zinen saro". 


JEZUSO RAKIREL PAL PESKIRO MERIBE 


22 Kedy jone isys khetane dre Galileja, Jezuso phendia lengi: ,,Čha- 
ves Manušeskires zdena dre manušengire vasta; 

23 i jone zamarena Les; i pe trito dyves Jou otdžidiola". I jone zorales 
pene dre duxo. 


JEZUSO RAKIREL PAL KHANGIRJAKIRI NAMIRJA 


24 I kedy jone javne dre Kafarnaumo, podgine ke Petri didraxmen- 
gire" skiendeipnarja i phendle: ,,Tumaro Sykliakiribnaskiro pleskirél na- 
mirja?“ Joú rakirel: „Ne“. 

25 I kedy jou zagija dre kher, Jezuso angil phendia leski, rakirindoj: 
„So tu mislines, Simono? Kralja pe phuú konéstyr len m$to" i namirja? 
Peskire manušendyr ci čužonendyr?" 

26 Petri ž rakirel Leski: , Čužon6ndyr", Isuso phendia leski: „Tedy 
peskire manuša na pleskiren. 

*21 Kadava vitradelpe ekhe mangipnasa 1 postosa. Dava phenybe nani 
dre sare haratune Chinybena. 


* didraxma: love, syr pleskiribe pal duj dyvesa butiakire. save jačkirenas len syr namirja vaš 
khangiri. 
* myto — taksa, pošlina pe tovary 

27 Ne sob len te ná xoliakiren, dži pe moro, začhurde venka, i per- 
vone mačheste, savo poperlape, psiróū leskiro muj, lastesa odoj statiro*; 
vityrde les javri i dé lengi pal Mande i pal peste“. 


ŠERO 18 


KON ISY NAJ BAREDYR? 


1 Dre dova-pat' časo podgine sykliakirde ke Jezuso, phenindoj: ,,K6n 
isy naj baredyr dre Kralipe dre Bolibnaskiro Rdjo?" 

2 Ivikharindoj angil čhavores, Joú poterdiakirdia les maškir lende, 

3 1 phendia: , Čačes, Me rakiroii tumengi, koli tume na parudiona i ná 
jačena syr čhavore, tume ničkhvar na zadžana dre Kralipe dre Bolibnas- 
kiro Rajo. 

4 Paldava, kon javela te kandel, syr da čhavorG, javela naj baredyr dre 
Kralipe dre Bolibnaskiro Rajo, 

5 i kon przylel dasave čhavores vaš Miro laú, przylel Man. 


SO ZLIDŽAL MANUŠEN KE GREXO 


6 Ikoli vari-kon zlidžal ekhes kadale tyknendyr, kon patiala dre Man- 
de, tedy fedyr javelas dasave manušeski, koli leski hurjčnas mlynytko bar 
pe men, i tasadiakirčnas les de moroskiro xoripe. 

7 Bida svetoski zlidžaipnendyr! Paldova so jame na przedživasa be- 
lengiro, ne bida kodoleske manušeski, savo javiren zlidžal ke grexo! 

8 Dykh ža, koli vast tyro ci heroj zlidžal tut, otčingir les i čhurde la 
pestyr; fedyr tuki ekhć vastesa ci herjasa te zadžas dre džiipe viečno, syr 
dujé vastenca i duje herenca te javes čhurdyno dre jag viečno. 

9 I koli tyri jakh zlidžal tut, vikuš la javri i čhurde pestyr: fedyr tuki 
ekhe jakhasa te zadžas dre džiipe viečno, syr duje jakhenca te javes čhur- 
deno dre jag viečno. 





* statiro: ada isyn štar draxmy 

PRIMERO PAL BAKRIATE, SAVI NAŠADEJA 


10 Dykhen, ná ginen fujedyr pestyr ni kones kadale tyknendyr: pal- 
dova so lengire anioly, save isy dre bolibe 1 lidžan len, i dykhen liubo 
molo Dades Mires, Savo isy dre Bolibnaskiro Rájo. 

12 Syr tume duminen peski? Koli vari-save manušeste javelas šel 
bakria, i ekh lendyr zablendendiape, tedy só joú na jačkirelas eniadeša 
enia bakria dre bergi, i nd džalas te rodel kodolja, savi zablendendidpe? 

13 Ikoli vidžal leski te lastel la: joú radynelpe pal late butedyr, syr pal 
enjadeša eniénde, save ná našadene. 

14 Ada značinel, so nani pe da tumare Dadeskiri volia, Savo isy dre 
Bolibnaskiro Rájo, sob te xasiol ekh kadale tyknendyr. 


PŠAL, SAVO KIEREL GREXO 


15 Koli ž kierel grexo tyro pšal angil tute, džd, sykću leskiri bang 
leski ekh pe ekh. Koli pokandel tut, tedy jod jacia tyro pšal snovi. 

16 Ne koli na pokandel tyro pal, lé pesa iščo ekhes ci dujen, sob 
kažno lati, savesa tu bangiakires les, te podrikiren dale duj ci trin jak- 
hitka. 

17 Ne koli joú otphenelape te kandel len, tedy phén dre khangiri; i 
koli na zakamela khangiri te kandel, muk te javel joú tuki syr Nájudo i 
namirjákiro skiendeipnari. 


JEZUSO RAKIREL PAL LENGIRI ZOR 
TE DOMUKEL I TE ZAPHENEL 


18 Čačes, Me rakiroii tumengi, só tume zaphenen pe phuu, javela 
zaphendlo dre Bolibnaskiro Rdjo; i so tume domuken pe phuu, javela 
domukno dre Bolibnaskiro Rajo. 

19 Iščo Me phenoii čačipe tumengi: koli dujdžine tumendyr javena 
dre ekh gody pe phuú te mangen pal vari-so, javéla lengi Mire Dadestyr, 
Savo isy dre Bolibnaskiro Rajo. 

20 Paldova so kaj duj ci trin javne khetane vaš Miro lati, odoj Mé som 
maškir lende“. 

PRIMERO PAL SLUGASTE, SAVO NA DARINDIA JAVIRENGI 


21 Tenči podgija Petri i phendia: , Rdjo-Dčiila, zykie kicy moly mangi 
čebi te darinoti pšaleski, koli joú javela te kierel grexo angil mande? Žy- 
kie eftá moly?" 

22 Jezuso rakirel leski: „Me na rakiroú tuki zykie eftá moly, ne zykie 
eftádesa moly. 

23 Paldova so Bolibnaskiro Rájo, kaj Devel isy, isy syrby krali, savo 
zakamja te rozginelpe peskire slugenca. 

24 I kedy joú leja te ginel, jandle ke joú ekhe manušes, savo isys 
bango leski des tysioncy talánty.* 

25 I syr leste na isys sósa te pleskirel, tedy krali przyphendia te biknel 
les, i romnia, i čhavoren, 1 saro, so leste isys, sob te vipleskirel vužlipe. 

26 Tedy sluga peja pe čanga i leja te mangel les, rakirindoj: ,Užakir 
miro vužlipe, i me saró vipleskiroú tuki". 

27 | krali dole slugaskiro, požalindia i mukja les i darindiá leski vužlipe. 

28 Ne da sluga, syr vigija odocir, lastia ekhe peskire males pir buty, 
savo isys leski bángo šel dinarii. I uxtyldia les i leja te tasavel les, rakirin- 
doj: ,Viplčskir saro, so tu san bango". 

29 Ne mal leskiro peja pe čanga i leja te mangel les, rakirindoj: 
»Užakir miro vužlipe i me vipleskirću tuki". 

30 Ne odova na zakamja, a gija i zdeja les dre bešybe, paka na vip- 
leskirela kodova, so isys bango. 

31 Ne kedy mala leskire udykhne, so kierdiape, zbit pene de duxo, 
javne i rosphendle sari navina, so kierdidpe, kraliski. 

32 Tenči krali leskiro vikhardia les i rakirel: ,Tu san zl$dnia sluga, 
Me darindiom tuki saró dova vužlipe, syr tu mangjan man; 

33 Ci na čebindia ž i tuki te požalines peskire males, syr i mč tuki 
darindiom?* 

34 I syr xoliaseja krali, zdeja les palačengi, paka na vipleskirel saro 
peskiro vužlipe. 

35 Adiaki-pat' 1 skierela tumenca Dad Miro Bolibnaskiro, koli kažno 
tumendyr ná darinel ilestyr peskire pšaleski". 


+ talánty: garatune rupove love dro Izrdiljo. 

JEZUSO SYKLIAKIREL PAL ROZGIIBE 


1 I isys adiaki: kedy Jezuso przyjacia te rakirel dale lava, Joú nugija 
Galilejatyr i javja pe štety Judejatyr pe doja rig Jordanostyr; 

2 1 but manuša gine pal Leste, i Joú visastiakirdia Len. 

3 I podgine ke Jou Fariziei i, probindój Les, phenenas: ,Ci sašty pir 
Zakono te mukes romnia pir liubo pričina? 

4 I Joú otphendia, rakirindoj: „Ci ná dene opre tume, só Devel dre 
svetoskiro načalo sozdeja len muršesa i dZuúliasa? 

5 i phendia: Vaš dava mukel manuš peskire dades i da i przyjačela ke 
peskiri romni, i javena jone syr ekh trupo; , 

6 adiaki so jone uže ná dujdžine, a ekh trupo? So Devél čhudia khe- 
tane pharipnasa, muk manuš te na rozlidžal". 

7 Jone rakiren Leski: „Sóskie ž Mojza phendia te del rozlidžaipnas- 
kiro lil te mukel la". 

8 Joú rakirel lengi: „Mójza deja volia tumengi te muken romnia pir 
tumare phare ilé; ne angil dava adiaki ná isys. 

9 Ne Me phenoú tumengi: ,koli vari-kon mukel peskire romnia ná pal 
lubaripe i lelpe javirjasa, odova kierel lubaripe"". 

10 Phenen Leski Leskire sykliakirde: „Ne koli dasavo romanduno 
patiaibe maškir romeste i romniate, fedyr te nd lenpe saresa". 

11 Jou za phendia lengi: „Ná sare halion dale lava, ne ékh kodole, 
koneski isy deno: 

12 Paldova so isy ,»napladaródna* murša, save isy dasave dakire locip- 
nastyr; ne isy kodole, saven manuša skierde dasavenca; i isy murša, save 
na lenpe vaš Kralipe, Savo isy dre Bolibnaskiro Rájo. Kon moZinél te 
haliol, muk te halidl". 


JEZUSO BAXTIAKIREL TYKNE ČHAVOREN 


13 Teriči jandle čhavoren ke Joú, sob te čhuvel vasta pe šero lengi te 
pomangelpe Deileski; ne sykliakirde na mukne len. 

14 Ne Jezuso phendia: ,,Mukčn čhavoren i ná terdion pe drom lende te 
javen ke Me; paldova so Kralipe dre Bolibnaskiro Rajo javela lengiro": 

15 i syr Joú čhudia vasta pe šero lengi baxtiakiribnasa, gija odocir. 


BARVALO TYRNO MANUŠ 


16 I, vácka, podgija vari-savo manuš ke Joú i phendia: ,,Sykliakirib- 
naskiro, savó lačhipe mangi čebi te kieroú, sob te del Devel mángi viečno 
džiipe?" I Jou phendia leski: 

17 ,,Soskie tu phučes Mandyr pal lačhipe? Jekh Devel isy lačho. Ne 
koli tu kames Deúlestyr viečno džiipe, tedy spólnine przyphenybena". 

18 Jou rakirel Leski: „Save?“ I Jezuso phendia: „Ná zamar, na kier 
lubaripe, ná Cor, ná de xoxano dophenybe, 

19 Dorožy$n peskire dades i da; i kim peskire pašatunes manušes, syr 
kokoro pes". 

20 Rakirel Leski tyrno manuš: ,,Dava saró Me spolnindiom; so iščó 
nani dósi mandyr?" 

21 Jezuso phendia Leski: „Koli tu kames te javes be-došakiro, dža, 
bikin saro, so isy tute, i rozdé bogengi, sob te javel tute kučmištype dre 
Bolibnaskiro Rájo; i jóú, dža Manca". 

22 Ne kedy tyrno manuš ušundia dava, joú gija pharipnása pe ilo, pal- 
dova so leste isys baro barvalipe. 

23 I phendia Jezuso Peskire sykliakirdengi: „Čačés, Me rakiroú tu- 
mengi: pharó javela barvaléski te zadžal dre Kralipe dre Bolibnaskiro 
Rájo; 

24 1186 Me phenoti tumengi: lokhedyr javela vierbliudóski te prze- 
džal pir suvjákiro kanoro, syr barvaléski te zadžal dre Kralipe dre Bolib- 
naskiro Rajo". 

25 Ikedy sykliakirde ušundle dava, jone zbit zdzivindlepe, phenindoj: 
„Kon tedy možinel te zrakhelpe?" 

26 I syr Jezuso podykhja pe lende, tedy phendia: , Manuša ná moži- 
nen kokoré te zrakhen pes; ekhe Deúléste isy zor pe saro“. 

27 Tenči Petri otphendia i phendia: „Vacka, jame saro jačkirdiam i 
gijam Tusa, so javela jamengi?" 

28 I Jezuso phendja lengi: „Čačés, Me rakiroú tumengi: tumé, save 
gine Manca dre nevó sveto, savo Devel skierela, kedy bešela Chavo Ma- 
nušeskiro pe slavutno trono, tedy tume bešena adiaki-pat' pe dešuduj 
trony, sob te xulainen pe dešuduj Izraelioskire ródy. 

29 I kažno, kon mukja khera ci pšalen, ci phenen ci dades, ci da, i 
romnia, ci čhavoren, ci feldy vaš Miro laú, doresela dre šel moly butyr i 
leski javela deno viččno džiipe. 

30 But ža anglatuné javena palatunčnca, a palatuné anglatunénca. 


ŠERO 20 
BUČVALE DRE VINAGRADNIKO 


1 Kralipe dre Bolibnaskiro Rájo isy syrby xulaj felaciniakiro, savo vi- 
gija pe zrania te kharel bučvalen dre peskiro vinagradniko. 

2 I kedy joú dorakirdiape bučvalenca pir dinarijo pal dyves, tedy joú 
bičhadia len dre peskiro vinagradniko. 

3 I vigija joú dre trito časo i podykhja javire manušen, save isys terde 
pe targoskiro šteto be-buciakiro; 

4 i phendia lengi: ,DZán i tumé dre miro vinagradniko, i, so čačes 
javela mol, me dóú tumengi". I gine jone. 

5 Isnovu vigija joú paše šou i enia časy, i skierdia adia-pat". 

6 I vigija joú paše dešuekh časy, lastia javiren, save isys terde, i ra- 
kirel lengi: ,S6 da tume san terdé saro dyves be-buciakiro?* 

7 Jone rakiren leski: ,Paldova so nikón na leja jamen pe buty*. Jou 
rakirel lengi: ,DZán tež i tume dre miro vinagradniko'", i, so čačes javela 
mol, me dću tumengi. 

8 Syr jačia belviel', felačiniakiro xulaj rakirel peskire baredyreski pe 
vinagradniko: ,khár bučvalen i pléskir lengi: lé kodolen, save javne pala- 
tune i žykie anglatune". 

9 I kodole, save javne paše dešuekhto časy, doresne kažno pir dinarijo. 

10 I kodole, save javne pe buty pérva, dumindle, so jone doresena 
butyr, ne jone doresne adidki-pat' pir dinarijo. 

11 I kedy jone doresne, tedy lene te skaržinenpe pe xulaste, rakirindoj: 

12 ,Kadale palatune manuša kierde buty ékh časo, i tu dákicyk ples- 
kirdian syr jamengi, save przylidžine pharipe i dyvesytko xačkiribe". 

13 Ne Joū otphendia ekhéski lendyr: ,M6re, me ná kierou tuki xoxai- 
be; tu ž dorakirdiánpe manca pal dinarijo? 

14 Lé peskiro i dža. Me ž kamam te doú dákicyk palatuneski, syr tiki: 

15 so ž nasty mangi te kierou dolesa, so isy miro, syr mé kamom? Ci 
jakh tyri nalačhi pe dava, so mé som lačho?' 

16 Adiaki javela, so palatune javena anglatunenca, a anglatune palatu- 
nenca". 


JEZUSO RAKIREL TRITO MOLO PAL PESKIRO MERIBE 


17 I syr Jezuso skiendejape te džal ke Jerusalimo, Joū khardia dre rig 
dešudujen apostolen i phendia lengi piri drom: 

18 ,Vdcka, jame zadšaš dre Jerusalimo, i Čhavo Manušeskiro javela 
zdeno rašangire phuredyrénge i lyléngire sykliakiribnaskirčngi i jone 
sondinena Les pe meribe; 

19 i zdena les Najudengi pe sabe i maribe čupniasa i przymaribe ke 
trušul i pe trito dyves Jou otdžidziola". 


ZABEDEJOSKIRE ROMNIAKIRO MANGIPE 


20 Tenči podgija ke Joú daj Zabédejóskire čhavčngiri peskire čha- 
venca, poklonindiape i pomangja vari-so Lestyr. 

21 Joii Za phendia laki: ,,S6 tu kames?" Joj ža rakirel Leski: ,,Phćn, 
sob te bešen kadale duj čhave ekh pir čači rig i javir pir zervo rig dre Tyro 
Kralipe*. 

22 I otphendia laki Jezuso, rakirindój: „Tume ná džinen, só tume 
mangen. Tume možinen te pjen kučik, so isyn pherdy menkenca, savo 
Me pjou?" Jone rakiren Leski: ,,Možinas". 

23 Joú rakirel lengi: „Tume javena te pijen Mire kučikatyr, ne te be- 
šen pir čači i pir zervo rig Mandyr-dava ná Mé dot, ada kodolengi, 
koneski Dád Miro przygotovindia”. 

24 I kedy ušundle dava des sykliakirde, xolisené pe dujende. 

25 Ne Jezuso khardia len saren ke Pe i phendia: „Tume džinen, so 
Nájudengire bare raja rikiren zor pe lende, i lengire baredyra xulainen 
pe lende. 

26 Muk te na javel davá maškir tumende, ne kon kamel te javel baró 
maškir tumende, muk te javel sluga tumengi; 

27 i kon kamel te javel pčrvo maškir tumende; muk te javel porobko 
tumengi; 

28 adiaki syr Chavo Manušeskiro javja ná vaš dova, sob Léski te služi- 
nen, ne sob te služinel i te otdel Peskiro džiipe syr vikinybé pal butende". 


JEZUSO VISASTIAKIREL DUJE KORORE MANUŠEN 


29 I syr jone vidžanas Jerixonostyr, but manuša džanas pal Leste. 

30 I, vácka, duj korore manuša, save isys bešle paše drom, syr 
ušundle, so Jezuso džal paše, lene te kharen zorales: ,,Poždlin jamen, 
Rájo-Déúla, čhavo Davidoskiro". 

31 Ne manuša przyphendle lengi, sob jone te jačen styl, ne jone zora- 
ledyr jačne te godlen: ,,Rdjo-Detila, požaline jamen, čhavo Davidoskiro". 
32 Jezuso terdija, khardia len i phendia: „Só tume kamén Mandyr?" 

33 Jone rakiren Leski: ,Rájo-Deúla, sob te psiravenpe jamare jakha". 

34 I požalindia len Jezuso, dotulindiape ke lengire jakha; i srazu jone 
jačne te dykhen i gine Lesa, syr sykliakirde. 


ŠERO 21 


SLAVUTNO ZAGIIBE DRE JERUSALIMO 


I Syr jone podgine pašedyr ke Jerusalimo, i javne dre Befánija paše 
Alivengiri Berga, Jezuso bičhadia dujen sykliakirden, phenindoj lengi: 

2 ,Džan dre gaú. savo isy angil tumende, i srazu tume lastena oslicá, 
savi isyn przyphandli, i oslionko lasa; otphandén les i lidZán les adarik. 

3 I koli vari-kon phenel tumengi vari-so, tume phenén: ,Raj-Devél 
čebinel les‘, i joú srazu bičhavela len". 

4 Dava isys, sob te spolninelpe dova, so phendia proroko: 

5 ,,Phenčn čhaki Sionostyr: ,vácka, krali tyro tradel ke tu, cixo, savo 
isy bešlo pe oslicate i oslionkoste, lakire čhaveste"". 

6 Sykliakirde gine i skierde adjáki, syr przyphendia Jezuso, 

7 jandle oslicá i oslionkos, i čhude upre peskire rizy, i Joti bescia 
pe lende. 

8 But manuša čhurdenas peskire rizy pe drom, i javire čhinenas randia 
kaštendyr i čhurdenas pe drom. 

9 I manuša džanas angil i palal Jezusoste, denas godla radumasa: 

,Asdna, Čhaveski Davidoskireske: te javel baxtiakird6, Savo džal vaš 
Devleskiro lati; asána dre upratunende!" 

10 I kedy Joú javja dre Jezuzalimo, baro divo uxtyldia saro foro i ma- 
nuša phučenas: ,,Kćn da isy Dásavo?* 

11 I rakirde manuša: ,Vdcka isy proroko Jezúso Galilejskone Naza- 
retostyr". 


JEZUSO ZADŽAL DRE KHANGIRI 


12 I Jezuso zagija dre Khangiri i tradeja javrí saren, save biknénas i 
kinčnas dre Khangiri i obriskirdiá skaminda, kon paruvélas love, i dzin- 
dzkirde banki kodolengire, save biknčnas golumben. 

13 I Joú phendia lengi: „Isy čhindlo: ,kher Miro javela te kharelpe 
»mangipnaskiro kher‘: ne tume skierde lestyr rozmaribnarjéngiri kirčima"". 

14 I podgine ke Joii korore i langale manuša dre Khangiri, i Joii visa- 
stiakirdia len. 

15 Ne kedy rašangire phuredyrá i lyléngire sykliakiribndskire udykh- 
ne divy, save Joú skierdia, i čhavoren, save denas godla: ,,Asdna, Čhave- 
ski Davidoskireske”, jone xolisonas, 

16 i phendle Leski: ,,Tu šunes, so jone rakiren?" I Jezuso phendia len- 
gi: ,Čačo! Ci tume na dene opre: ,Tyknemasengire uštendyr i čhavoren- 
dyr Tu skierdian Peski šaribe?""' 

17 I Joú mukja len, i vigija forostyr ke Befanija i rat'kirda odoj. 


JEZUSO PRZEKOŠEL INŽYRITKO KAŠT 


18 Pe zrania že, risindój dre foro, Jezuso bokhilija. 

19 Iudykhja Joú inžyritko kašt paše drom, podgija ke joú, i niso na la- 
stia pe da kašt, ekh listy, i phendia pe kašt: ,,Te ná javel niekhvar plódo 
tutyr!“ I inžyritko kašt adaj ža zašutija. 

20 I dykhindój dava, sykliakirde rakirde divosa: „Sýr da srazu inžy- 
ritko kašt zašutija?" 

21 I Jezuso otphendia lengi: , Čačes, Me rakiroú tumengi, koli javela 
tumende patiaibe i tume na kuninenpe, na feni skieren inžyritkone kaštesa 


ne, koli phenen da bergaki: ,zdža štetostyr i húrdepe dre móro, i javćla'. 
22 I saro, so tume ná pomangen patiaibnasa, doreséna”. 

RAŠAJA PHUČEN JEZUSOSTYR PAL LESKIRI ZOR 


23 I kedy Joú zagija dre Khangiri, rašangire phuredyra i phurengire 
šerale podgine ke Joú, kedy Joú sykliakirelas i phučle Lestyr: ,,Save zor- 
jasa Tu kieres saro dava? I kón deja Tuki dasavi zor?" 

24 I Me phučoii tumendyr pal ekh: koli tume phenen Mangi, tedy i 
Me phenoii, save zorjasa Mé kierou: 

25 Kacir isys Jonoskiro boleipe? Bolibnástyr ci manuščndyr? Jone ž 
rakirde maškir peste: ,,Koli phenasa ,bolibnastyr', Joú tedy phenel: ,sós- 
kie tume na patiandene Leski?‘ 

26 Ne koli jame phenas: ,manuščndyr', jame darás, so manuša phe- 
nena; pal dova so saré ginen Jonos pal prorokoste". 

27 I jone phendle Jezusoski dre otphenybe: ,,Na džinas“. Phendia 
adiaki-pať i Joū: „I Me ná phenou, save zorjasa Me kieroú saro dava". 


PRIMERO PAL DUJE ČHAVENDE 


28 „Ne só tume mislinen? Manušeste isys duj čhave, i joū javja ke 
pervo i phendia: ,Chávo miro, džá adadyves, kiér buty dre vinagradniko". 

29 Joú ža phendia: ,Džću, Rdjo', ne kokoro na gija. 

30 I podgija ke javir, jou phendia dava-pat'. I odova otphendia ,na ka- 
mom", ne poslie przydžindia bang i gija. 

31 Kon dujendyr spolnindia dadeskiri volia?“ Jone rakiren: ,,P€rvo". 
Rakirel lengi Isuso: ,,Čačes, Me rakiroú tumengi, — namirjákire skien- 
deipnárja i lubnia zadžan dre Deúleskiro Kralipe angil tumende. 

32 Paldova so Jóno javja ke tume te sykavel čačuno drom, i tume ná 
patiandene leski; ne namirjakire skiendeipnarja i lubnia patidndene leski; 
tume ž syr udykhne, na risine peskire grexendyr ke Devel i poslie, sob te 
patian leski. 


PRIMERO PAL BUCVALENDE DRE VINAGRADNIKO 


33 Šunen javir primero: jekh manuš, khereskiro xulaj, čhudia vinag- 
radniko i bar paše leste, vihandia jama te tasavel vino i skierdia vyška, i 
zdeja les vinagradariengi i tradeja. 

34 I syr podgija vremia vaš plody, joú bičhadia peskire porobken ke 
vinagradarja — te len peskire plody. 

35 I vinagradarja lene leskire porobken, kones marde, kones zamarde, 
ne kones šuliakirde barenca. 

36 Snovi jou bičhavel javire porobken pe but butedyr kodolendyr, i 
jone skierde lenca adiaki-pat. 

37 Ne tedy bičhadia joú ke jone peskire Chaves, rakirindój: ,Jone ž 
doroZynéna mire čhaves". 

38 Ne vinagradarja, syr podykhne čhaves, phendle ekh ekheski: ¡Vác- 
ka, isy nasliedniko, javen zamarasa les, i uxtylasa leskiro mištype; 

39 ; lene les, čhurdene les javri vinagradnikostyr i zamarde. 

40 Paldava, kedy javela vinagradnikoskiro xulaj, so joú javela te kie- 
rel adalenca vinagradarjenca?" 

41 Rakiren Leski: ,Jou zamarela xoljames adalen bedytkone manušen 
i vinagradniko zdela javire vinagradarjengi, save javena te den palé leski 
plody dre aplodoskiro časo". 

42 Jezuso rakirel lengi: „Tume dene opre vari-keli dre Čhinybe: ,bar, 
savo na przylene bučvale, jou jačia Seralo bar: dava jačia saro Deúlestyr, i 
dava isy divno dre jamare jakha?* 

43 Paldava Me rakiroú tumengi: ,,Kralipe Bolibnaskiro lelape krig tu- 
mendur i delape manušengi, save javena te barjakiren patiaibnytka plódy. 

44 I kon perela pe da bar, rozmarelpe pe kokaly, ne pe koneste joii 
perel, rostasavela kodoles". 

45 I kedy ušundle rašangire phuredyra i Fariziei primery, jone haline, 
so Joti rakirdia pal lende. 

46 I starinenas to uxtylen les i te zamaren, ne darandene manuščndyr, 
paldova so Les ginenas pal prorokoste. 


ŠERO 22 


PRIMERO PAL BJAU 


1 Totphenelas lengi Jezuso i rakirdia primerenca: 

2 , Kralipe dre Bolibnaskiro Rájo isy syrby králi, savo kierdia bjaū 
peskire čhaveski, 

3 1 bičhadia peskire slugen te kharen odolen, saven pokharde pe bjaii: 
i jone na kamle te javen. 

4 Snovu joú bičhadia javiré slugen, rakirindoj: ,Phenén odolengi, 
saven pokharde: ,vácka, me kierdiom xabe, guruva i thulo bidlo isy za- 
čhindlo, i saro isyn gotovo, javén pe bjaii". 

5 Ne jone ná przylene leskire lava, nugine, kon pe felda, kon te ko- 
finel; 

6 I javire uxtylde slugen, obkošne len i zamarde. 

7 I kedy krali ušundia pal dava, xoliseja, i joú bičhadia peskire xala- 
den i zamarde kadalen zamaribnarjen i sxačkirde foro. 

8 Tefiči joū phendia slugengi: ,Bjavitko skamind isy gotovo, ne ma- 
nuša, saven pokharde, nani mol; 

9 džan že pe trušulytka droma, i kicy manušen tume lastena, dakicyk 
kharčn pe bjau'. 

10 I vigine dole slugi pe trušulytka droma i skiendyne saren, kones 
lastne: i čoren i lačhen; i bjavitko kher isys pherdo manušenca, save 
bešenas truscial. 

11 Ne kedy krali zagija, kaj manuša isys bešle, joú udykhja ekhe ma- 
nušes, savo na isys hurjado, syr čebi pe bjaú. 

12 1 joú phendia leski: ,Móre, syr tu zagijan darik dre rizy, so nd džan 
pe bjaú?* I joti isys štyl. 

13 Tenči krali phendia slugengi: ,Phandén leski vasta i hera, i čhurden 
les javri dre ciemnyma, odoj javela roibe i dandengiro skrežima". 

14 Paldova so isy bút, saven khardé, ne isy kut$, saven vikiendene". 


JEZUSO RAKIREL PAL NAMIRIAKIRO PLESKIRIBE 


15 Teńči Fariziei gine i dorakirdepe te uxlylen Les dre rakiribe. 

16 I jone bičhade ke Joii peskire sykliakirden khetane Irodianenca te 
phučen Lestyr: ,,Sykliakiribndskiro! Jame džinas, so Tu san čačuno i 
sykliakires drom ke Deúleskiro čačipe, ná dykhindoj pe muj, paldova so 
Tu na dykhes pe manušeskiro šteto maškir manušende; 

17 tedy phén jamengi, syr tu dumines: ci pir Zakóno te pleskiras 
namírja Kezarióski /Kheningoski/ ci nad?" 

18 Ne Jezuso, dZinindój lengire ndlačhe dumy, phendia: ,,Sóskie tume 
Man probinen, dujemújengire? 

19 Sykavén Mangi xurdy hasprin /maneta/, savjasa tume pleskiren na- 
mirja!“ I jone jandle Leski dinárijo. 

20 I jou rakirel lengi: ,,Končskiro muj i laú čhindlo isy adaj?“ 

21 Jone phendle: ,,Kezarioskire". Tedy joú rakirel lengi: ,,Otdén že 
Kezarioskiro Kezarióski, Deúleskiro Deúléski*. 

22 I kedy jone šundle dava, zdzivindlepe, i gine krig Lestyr. 


JEZUSO SYKLIAKIREL PAL OTDŽIDEIPNYTKO 
UŠTEIBE MERIBNASTYR 


23 Dre dova-pat' dyves podgine ke Joú Sadukiei, save rakiren, so nani 
ušteibe meribnastyr, i phučle Lestyr, 

24 rakirindoj: ,,Sykliakiribnáskiro, Mojza phendia: ,koli manuš merel, 
saveste na isys čhavore, sašty leskire pšaleski te lel leskire romnia, sob te 
barjakirel čhavoren vaš leskire pšaleskiro r6do". 

25 Isys jamende efta pšala; phuredyr pšal syr lejape, meja, i syr lestyr 
na jačiape rodo, tedy mukhja joú peskirja romnia peskire pšaleski; 

26 i adiaki isys javiresa, tritonesa žykie eftato. 

27 Pal lende sarende i meja džuili. 

28 Syr javela otdžideipe meribnastyr, konéskiri romni joj javela ef- 
tendyr?" 

29 Ne Jezuso otphendia i phendia lengi: „Tume xoxavénpe, paldova 
so na džinen ni Čhinybe, ni zor Deúleskiri. 

30 Paldova so, syr javela otdžideipe meribnastyr, nd javena te lenpe i 
te vidžan palorom, a javena syr aníoly dre Bolibnaskiro Rájo. 

31 Ne pal otdžideipe meribnastyr, i na dene opre tume, so Devel 
phendia tumengi: 

32 ,Me som Abramoskiro Devel, i Isakoskiro Devel, i Jakuboskiro 
Devel‘? Me som Devel džidé manušengiro, a ná mulengiro"'. 

33 I kedy manuša šundle dava, jone zdivindlepe Leskire sykliakirib- 
nastyr. 


JEZUSO RAKIREL PAL NAJ BAREDYR PRZYPHENYBE 


34 Ne kedy Fariziei šundle, so Joú začhudia Sadukjejen te javen štyl, 
jone skiendenepe khetane. 

35 Tekh lendyr, Zakonoskiro sykliakiribnáskiro, phučia Lestyr, sob te 
probinel Les: 

36 ,,Sykliakiribnaskiro, savo isyn naj baredyr przyphenybe dre Za- 
kono?" 

37 | Joti phendia Leski: „Kám Ras-Deúles tyres sare ilesa peskiresa i 
sare tyre diesa i sare tyre godiasa". 

38 Vacka, isy náj baredyr i naj anglatunedyr przyphenybe. 

39 Javir isy dasavo syr anglatuno: „Kám pašatune manušes, syr ko- 
koro pes". 

40 Pe kadale duj przyphenybena rikirelpe saro Zakono i prorokoskiro 
sykliakiribe. 


PHUČIBE PAL MESIJASTE 


41 I kedy Fariziei skiendenepe khetane, Jezuso phučia lendyr: 

42 phenindój: „Só tume duminen pal Mesijáste /Xristososte?/ Kones- 
kiro isy Joú Chavo?” Rakiren Leski: ,,Davidoskiro!"" 

43 Joii rakirel lengi: „Syr ža tedy Davido, syr isys dre dixo, khardia 
Les ,Rajo-Dćula', rakirindoj: 

44 ,Phendia Raj-Devel Raski-Detileski mireske': bćš pir čači rig 
Mandyr, paka Me čhuvou vergen tyren angil Tyre hera?" 

45 Koli tedy Davido khardia les ,Rájo-Déúla*, syr ža Joú isy Chavó 
leskiro?" 

46 I nikon na možindia te otphenel Leski ni lati i dole dyvesestyr 
nikon uže na isys murškano te phučel Lestyr butyr. 


ŠERO 23 


JEZUSO PHENEL TE RAKHENPE ZAKONOSKIRE 
SYKLIAKIRIBNASKIRENDYR 1 FARIZIEJENDYR 


1 Tedy Jezuso phendia manušengi i Peskire sykliakirdengi: 

2 „Pe Mojzaskiro šteto isy bešle lylengire sykliakiribnaskire i Fariziei; 

3 paldava saró, so jone phenen, kandén i spolninén, ne tume ná kie- 
ren, syr jone kieren; paldova so jone ná kieren dova, so sykliakiren, 

4 i jone phanden bare pharipena i čhuven len pe manušengire psike, 
ne kokore na kamen palcosa te pomožinen lengi. 

5 Ne saró, so kieren jone vaš dova, sob te dykhen manuša: jone buh- 
liakiren tašmy pe čikat i vast mangipnytkone lavenca i bariakiren faldony 
fbryndy/, 

6 i kamen naj fededyr štety pal kharde skaminda i naj fededyr štety 
dre sinagogi, 

7 sob manuša te den paklóno lengi pe targitka štety i, sob te kharen 
len manuša: ,Ravvi'; 

8 ne muk nikon te na kharel tumen ,Ravvi'; paldova so jamende isyn 
ćkh Sykliakiribnáskiro, tume ž san pšala. 

9 Ne muk tume te na kharen nikones pe phuú ,Dad', paldova so 
tumende isy ćkh Dad, Savo isy dre Bolibnaskiro Rájo. 

10 I muk te ná kharen tut ,sykliakiribnaskiro'; paldova so isy ekh 
tumende Sykliakiribnaskiro — Xristóso. 

11 I kon baredyr tumendyr, muk te javel sluga tumengi. 

12 Ne dova, kon hadel pes, Devel čhuvel les teledyr, ne kon čhuvel 
pes teledyr, kodoles Devel hadela vučedyr. 


JEZUSO SYKAVEL LYLENGIRO I FARIZIEJEENGIRO FROTYMA 


13 Bida tumengi, lylengire sykliakiribnaskire i Fariziei dujemujen- 
gire, so začhakuren vydara dre Kralipe dre Bolibnaskiro Rájo angil ma- 
nušende; paldova so tume kokore nd zadžan, i san terde pe drom odo- 
lende, save kamen te zadžan. 

15 Bida tumengi, lylengire sykliakiribnaskire i Farizjei dujemujengi- 
re, so tume przedžan mero i phuu, sob te riskiren ekhe manušes Nájuden- 
dyr: i kedy joti przylel lati, tedy kieren lestyr kadaves, savo dre duj moly 
but$r isy mol te džal dre piekla syr tume. 

16 Bida tumengi, korore lidZaipnáskirja, save rakiren: ,kon sovlaxal 
Khangirjasa, dava niso; ne kon sovlaxal Khangirjakire suvnakasa, ko- 
dova isyn bango". 

17 Tume san be-godiákire i korore, só isy kučedyr: suvnakaj ci Khan- 
giri, dre savi svento suvnakuni ofiara svenciakirelpe vaš Deúleskiri buty? 

18 I, ,kon sovlaxal altariosa — niso, ne kon sovlaxal sventone ofiarasa, 
kodova isy bango". 

19 Tume san kororč manuša! So ž isy baredyr: svento deiben ci alta- 
rio, kaj svento deiben svenciakirelpe vaš Deúleski? 

20 Paldava, kon sovlaxal altariosa, sovlaxal saresa, so manuša čhude 
pe altario; 

21 i kon sovlaxal Khangirjasa, sovlaxal lasa i saresa, so dživel dre late; 

22 1 kon sovlaxal Bolibnaskire Rajósa, sovlaxal Deuleskire štetosa, 
kaj Devel xulainel, i Lesa, Savo isy bešlo pe da šteto. 

*14 phenybe nani dre Grekitko originalo. 

23 Bida tumengi, lylengire sykliakiribnaskire i Farizjei dujemujengire, 
paldova so tume den dešto miera miatátyr, kropóstyr, kminóstyr, ne tume 
ná dorožynen so naj butedyr čebi dre Zakono: čačuno sondo i žalima i pa- 
tiaibe: kadava čebindia te kieren, adiaki-pat' te ná bistren pal javirende. 

24 Korore lidžaipnaskirja tume san, save vidošen dzyndzaris, ne nak- 
haven vierbliudos! 

25 Bida tumengi, dujemujengire lylengire sykliakiribnaskire i Fari- 
ziei! Paldova so tume čistinen kučik i Caro javriestyr, ne andre jone isy 
pherde xabnasa i pibnasa, so tume doresne zorjasa i pir skompipe. 

26 Tu san kororo Fariziejo! Angil vičistin andral kučik i Caro, sob te 
javen čisto javriestyr. 

27 Bida tumengi, dujemujengire lylengire sykliakiribnaskire i Fari- 
ziei! Paldova so tume san syrby mohylkengire bará, save isy parniakirde i 
save isy hójna javriestyr, ne andre jone isyn pherde mule manušengire 
kokalenca i saresa brydkimasa. 

28 Adiaki-pat' tume javriestyr sykadion syr patiaibnytka manuša 
manušengi, ne andre tume san dujemujéngire i zbit grexitka. 


JEZUSO ANGILPHENEL LENGIRI KARA 


29 Bida tumengi, dujemujengire lylengire sykliakiribnaskire 1 Fariziei, 
paldova so tume kieren nahrobniki prorokéngi i hožakiren grabnicy pa- 
tialbnytkonengi, 

30 i rakiren: ,koli jame dživdsas dre jamare dadengire dyvesa, jame 
na javasas mala odolengi, save zamarenas proroken". 

31 Pir da pričina tume dophenen pe peste, so tume san kodolengire 
čhave, save zamarenas proroken: 

32 tedy, končinčn dava, so tumare prapápy jačne te kieren. 

33 Tume san sapa, rodo sapitko, syr tumengi te našen sondostyr dre 
piekla. 

34 Vácka, paldava Me bichavoú ke tume proroken i godzvare ma- 
nušen i lylengire sykliakiribnarjen; vari-saven lendyr tume zamarena i 
przymaren ke trušul, ne javiren tume javena te šuliakiren čupniasa dre 
sinagogi i te traden štetostyr ke šteto; 

35 paldava me te ginélpe pal tumende saro rat, so isys przečhudo pe 
phuu patiaibnytkone manuščngiro, Abielioskire patiaibnytkone ratestyr 
žykie Zaxarijoskiro rat, Baraxejoskire čhaveskiro, kones tume zamarde 
maškir Khangiri i altario. 

36 Čačes, Me rakiroú tumengi: kadaja sari kára javela pe dava rodo. 


JEZUSO PRZYDŽIVEL PAL JERUZALIMO 


37 Jeruzalimo, Jeruzalimo, savo zamarelas proroken i šuliakirelas ba- 
renca kodolen, kon isys bičhade ke tu. Kicy moly Me kamjom te skiendou 
čhavoren tyren, syr čirikly skiendel čirikloren tel phak i tume na kamle! 

38 Vácka, kher tumaro isy múkno čhučo tumengi; 

39 Paldava Me rakiroú tumengi: tume na udykhena man kadale dyve- 
sestyr, paka tume phenena: ,Baxtiakirdó isy Odova, Savo džal vaš Deú- 
leskiro Lau". 


ŠERO 24 


JEZUSO RAKIREL, SYR VERGI ROSPHAGIRENA KHANGIRI 


1 I kedy Jezuso vigija Khangirjatyr i skiendelaspe te nudžal, podgine ke 
Jou Leskire sykliakirde, sob te sykaven Leske sari Khangirjakiri pastrojka. 

2 Joú otphendia lengi adiaki: „Dykhén da saró? Catés, Me rakiroú 
tumengi: na jačelpe adaj ni ekh bar pe bar, so na javelas phagirdó tele". 


JEZUSO RAKIREL PAL MENKI I TRADEIPENA, 
SAVE JAVENA LESKIRE MANUŠENGI 


3 I kedy Joti isys bešlo pe Alivengiri Berga, podgine Leskire syklia- 
kirde ke Joú ekhdžine i phucle: ,Phćn jamengi, kedy da saro javela, i 
savo znáko javela angil, syr Tu javesa i vaš svetoskiro konco?“ 

4 I otphendia Jezuso i phendia lengi: ,Rakhénpe, sob nikon te ná 
xoxavel tumen. 

5 Paldova, so but javena tel Miro laŭ, rakirindój: ,Me som Xristoso", i 
jone xoxavena buté manušen. 

6 I tume ušunena pal maribe i naviny pal maribena. Dykhen, ná stra- 
xandion; saro da čebi te javel, ne da iščo nani saro. 

7 Paldova so hadenape manuša pe manušende i kralipe pe kralipe, i 
javena bokha i phuú javela te čhiinskirelpe pir štety. 

8 Saro kadava javela angil bari bida. 

9 Tedy javena te zden tumen ne méñki i zamarena tumen i javena te 
nd kamen tumen pal Miro lai. 

10 I but tumendyr mukena te patian, i javena te zden ekh ekhes, i te na 
kamen ekh ekhes; 

11 i javena but xoxane proroki 1 xoxavena buté manušen; 

12 i paldova so javela butyr fuipe, but manuša mukena te kamen ekhe 
ekhes; 

13 ne kon virikirela žykie kónco, kodova zrakhelape. 

14 I javena te phenen Lačhi Navina pal Deuleskiro Kralipe pir saro 
sveto, syr dophenybe sare nacyjéngl; i tedy javela kónco. 


JEZUSO RAKIREL PAL ZAMEKIBNASKIRI BRYTKIMA 


15 Paldava, kedy tume udykhena zamekibnaskiri brytkima, pal so an- 
gilphendia proroko Danielio, savi terdiola pe svento šteto“ (kon del opre, 
muk te haliol), 

16 „tedy kodole, save isy dre Judeja, muk te nasén dre bćrgi; 

17 1 kon isy pe kheritko strexa, muk te ná džal tele te lel vari-so khe- 
reskire mištypnastyr, 

18 1 kon isy pé felda, muk te ná risiol pale te lel peskire rizy. 

19 Menka javela do džuuliaki i kodolengi, save javena te Caravén 
kolyndesa dre dole dyvesa. 

20 Mangénpe Deileski, sob te ná javelas čebi te našen zimákiro, ci 
savatoné: 

21 Paldova so tedy javela dasavo pharo przydZivipe, so svetoskire 
načalostyr na 1sys, 1 so butyr na javela angil niékhvar; 

22 I koli te ná javenas krotkedyr dale dyvesa, nikón džidendyr na 

zrakhelaspe, ne vaš manuščngi, saven Devel vikiendeja, javena krotkedyr 
dale dyvesa. 

23 Tenči, koli vari-kon phenel tuki: ,vácka, isy Xristoso ci odoj‘, ná 
patian. 

24 Paldova so javena xoxane Xristosy. xoxane proroki i sykavena 
bare dophenybnytka znaki i dzivy, sob te xoxaven až kodolen, koli sašty 
javela, saven Devél vikiendeja. 

25 Vácka, Me tumengi angil phendiom. 

26 Paldava, koli jone phenena tumengi: ,vácka, Joú isy dre čhuči 
phuū‘, ná vidžan; koli jone phenena: ,vácka, Joú isy dre andratyni štuba'", 
nd patian; 

27 Paldova so, syr bliskavica javela vastokostyr i javela dyčly až zy- 
kie zapado, adiaki-pat' javela Čhavo Manušeskiro. 

28 Kaj javela mulo trupo, odoj skiendenape órly. 


SYR JAVELA ČHAVO MANUŠESKIRO 


29 I srazu poslie daja phari bida dre dole dyvesa, kham murdiola, 
čhon na dela peskiro sviatlo, i čergenia peren tele bolibnastyr, i bolib- 
nytka zorja čhiinskirdiona. 

30 I tedy sykadiola pe bolibe, savo dela manušenge džinibe, so javela 
Čhavo Manušeskiro, i tefiči javena te roven phares sare manušytka rody i 
udykhena Manušeskire Čhaves, Savo javela te džal dre tučy bare zorjasa i 
jarkone Deiileskire slavasa. 

31 Ibičhavela Jou peskire aniolen bare bašaibnytkone rogosa, i skien- 
dela khetané, saven Joú vikiendeja štare balvaliendyr i ekhe bolibnytkone 
koncostyr žykie javir. 


SYKLIAKIRIBE PAL INŽYRITKO KAŠT 


32 Syklión primero inZyritkone kaštestyr: kedy lakire randia jačenpe 
kotle i mukena listy, džinčn, so linaj isy pašel; 

33 Adiaki i tume, syr udykhena saro dava, džinčn, so saro isyn paše 
vudara. 

34 Čačes, Me rakiroú tumengi: na przedžala da rodo, paka saro dava 
na spolninelape. 

35 Bolibe i phuu przedžana, ne lava Mire nad. 


NIKON NA DŽINEL NI DYVES, NI ČASO 


36 Nikon na džinel ni dyves, ni časo, kedy saro dava javela, ni bolib- 
naskire anioly, ni Čhavo, a čkh Dad. 

37 I, syr isys dre dole dyvesa, kedy isys Nójo, adiaki-pat' javela Ma- 
nušeskiro Čhavo. 

38 Paldava so, syr angil patópo manuša xanas i pjenas, lenaspe i dža- 
nas palorom angil dova dyves, dre savo Nojo zagija dre kovčego, 

39 i na halionas, paka javja patopo i ulidžija len saren, adiaki-pat 
javela Chavo Manušeskiro. 

40 Tedy javena duj manuša pe felda, ekhés Raj-Devel lela, javirés 
jačkirela; 

41 duj džuulia, so mielinen žernovnone barenca, ekhá Raj-Devel lela, 
javirjá jačkirela. 

42 Javen pe straža, paldova so tume na džinen, kedy javela tumaro 
Raj-Devel. 

43 Tume ž džinen tvardes, so, koli khereskiro xulaj džinelas, kedy 
ratiakiro javelas Cor, joú javelas pe straža, i na delas, sob te podhandelpe 
tel leskiro kher. 

44 Paldava javen gotova, paldova so Čhavo Manušeskiro javela dre 
dasavo časo, so tume na džinen. 


, 


PATIAIBNYTKO I NAPATIAIBNYTKO SLUGA 


45 Kon tedy isy patiaibnytko i godžvaro sluga, saveski leskiro xulaj 
deja zor pe leskire bučvalende, sob te del te xal lengi dre peskiro časo, 

46 baxtalo isy kodova sluga, kones leskiro xulaj lastela, so jov kierel 
adiáki, syr isys phendlo leski. 

47 Čačes, Me rakiroú tumengi: ,joú dela zor leski pe sari leskiri felacin". 

48 Ne koli da fuj sluga phenel peski: ,miro raj zarikirelpe* 

49 i lela te šuliakirel peskire malen, i te xal i te pjel matybnarjenca, 

50 tedy javela slugaskiro xulaj dre dó-pat' časo, pal savi joú na džinel, 

51 i rosčingirela les pe paš i dela leski dasavi sudžba, syr dujémujén- 
giréngi: odoj javela roibe 1 dandengiri skrežima. 

PRIMERO PAL DEŠE RAKLIENDE 


1 Tedy Kralipe dre Bolibnaskiro Rájo javela, syr isy dre da primero 
pal desé rakliende, save lene ksilune liampy i gine angle te strečinen 
tyrnes. 

2 Pandž lendyr isys dylyninka, pandž isys godzvaré. 

3 Dylyninka ža lené peskire liampy, ne ná lene ksil pesa; 

4 Ne godzvare lene ksil dre khor€ khetane liampénca. 

5 Ne syr tyrno na javelas dlenges, sare jone przysutne i zasutne. 

6 Ne dre pašrat isys gvalty: ¡Vácka, tyrnó, vidžan te strečinen!" 

7 Tenči sare raklia uštene i podpravindle peskire liampy. 

8 Dylynirika ž phendle godzvarengi: ,Dćn jamengi kuty tumaro ksil, 
paldova so jamare liampy murdiona syg‘. 

9 Ne godžvare otphendle, phenindoj: ,Nad, sob te na jal dósi ksil 
jamendyr i tumendyr. Džan fedyr ke bikiibnarja te kinen peski!" 

10 I syr jone psirenas te kinen, javja terno, i kodole, save isys gotova, 
zagine lesa khetane pe bjaú; i vudara zaphandepe. 

11 Poslie ž javenas javire raklia, so jačnepe, rakirindoj: ,Rdjo-D€ila, 
psiróú jamengi'; 

12 ne Joú otphenela lavenca: ,Cačes, Me rakiroú tumengi, Me na dži- 
nom tumen‘. 

13 Paldava javén pe straža, 1 ná soven, syr na džinen ni dyves, ni časo. 


PRIMERO PAL TRINE SLUGENDE 


14 Paldova so Kralipe dre Bolibnaskiro Rajo isy syrby manuš, savo 
tradelas, i savo khardia peskire slugen i zdeja lengi pe patyv peskiro miš- 
type. 

15 I ekheski joú deja pandž talánty, javireski duj, iščo ekheski ekh, 
kažnoneski pir leskiri zor, i tradeja kherestyr. 

16 I gija srazu kodova, savo dorescia pandž talanty i kofindia lenca i 
zakierdia iščó pandž talánty. 

17 Adiaki-pat' kodova, savo dorescia dúj talanty, zakierdia iščo duj 
talanty. 

18 Ne kodova, savo dorescia ékh, gija 1 zahandia dre phuú i gieradia 
leskire xulaskire love. 

19 I pir but dyvesa, javelas xulaj kadale slugengiro i čebinel lendyr 
otphenybč pal love. 

20 I podgiia sluga, kon dorescia pandž talánty, jandia javire pandž 
talanty, i phendia: ,Rdjo, tu mangi dopatiandejan pandž talánty: ,vácka, 
javir pandž talánty, so me zakierdiom!" 

21 Leskiro xulaj phendia leski: ,Mišto, tu san lačho i patiaibnytko 
sluga, tu sanas patiaibnytko nábare lovenca; me dopatioti tuki baré love; 
jóū 1 rádynpe khetane tyre xulasa!* 

22 Podgija i sluga, kon dorescia dúj talánty 1 phendia: ,Rájo, tu mangi 
dopatiandejan duj talanty: vácka, javiré duj talánty, so me zakierdiom". 

23 Leskiro xulaj phendia leski: ,Mišto, tu san lačho i patiaibnytko 
sluga, tu sanas patiaibnytko nábare lovenca; me dopatioú tuki baré love: 
joú i rádynpe khetane tyre xulasa". 

24 Podgija i sluga, kon dorescia ékh talánto i phendia: ,Rájo, me 
dZinom, so tu san pharó manus: Zniines odoj, kaj na sieindian, skiendesa 
odoj, kaj na rosčhudian, 

25 1 paldova me gijom dre dár i gieradiom talánto dre phuú; vácka, isy 
tyre love". 

26 I otphendia leski xulaj: ,Tu san fuj i kirnemasengiro sluga; tu 
džindian, so me Znieinoú, kaj na sieindiom, i skiendoú, kaj na rosčhu- 
diom? 

27 Paldova čebindia i tuki te del miro rup tel namirja kofarjengi, i syr 
me risijom, me doresoti peskiro kofósa. 

28 Paldava lén lestyr talánto i den kodoleski, koneste isy des talánty: 

29 paldova so kažnoneski, saveste isy, javela but$r deno, i leste javela 
butyr, syr Cébi; ne kodolestyr, saveste nani, lelpe lestyr krig dova, so isý 
leste. 

30 I čhurden javri fuj slugas dre ciemnyma javriestyr; odoj javela 
roibe i dandengiro skrežima' 


POSLIEDNIO SONDO 


31 I kedy javela Chavo Manušeskiro Kralitkone slavasa i sare Peskire 
aniolenca, tedy joú bešela pe Leskiro slavutno trdno; 

32 i angil Leste skiendenape sare nácyi, i Joū otkiendela ekhe javiren- 
dyr, syr pastuxo otkiendel bakren buzniendyr, 

33 i Joú čhuvela bakren pir čači rig, buzničn pir zervo rig. 

34 Tedy phenela Krali odolengi, save isy pir čači rig Lestyr: javen 
tume, saven Miro Dad baxtiakirdia, javen i przylčn Kralipe dre Bolibnas- 
kiro Rájo, savo Joú kerdia tumengi, kedy sveto skierdia. 

35 Paldova, kedy Me somas bokhalo, i tume karmindlé man: Me 
kamjom te pjoú i tume dené te pjoú, Me somas čužo manuš, i tume przy- 
linč man, 

36 Me somas be-rizéngiro i tume hurjadé man; me somas nasvaló i 
tume Zaginé ke Me, Me somas bešlo i tume javne te dykhenpe Manca". 

37 Tedy patiaibnytka otphenena Leski, phenindoj: ,Rájo-Déúla, kedy 
jame dykhjam, so Tu sanas bokhalo i karmindle? Ci, so Tu kamjan te 
pjes, i dejam to pjes? 

38 I kedy ž dykhjam, so tu sanas čužo manuš i na przylejam tut? Ci 
sanas be-rizengiro, i hurjadiam Tut? 

39 I kedy ž dykhjam, so Tu sanas nasvalo, ci dre bešybe i javjam to 
dykhaspe Tusa?* 

40 I otphenel lengi Krali: ,Čačes, Me rakiroú tumengi: dova, so tume 
skierde da miré pšalengi, savende nani dasavi zor, tume syrby skierde 
Mangi". 

41 Tenči Jou phenel kodolengi, save javena pe zervo vast Lestyr: 
,Džan krig Mandyr, be-baxtale, dre jag viečno, so isy kierdy vaš Nála- 
čheski 1 benglane duxengi: 

42 paldova, kedy Me somas bokhalo, i tume na karmindle man, ka- 
mjom te pjoú, i tume na dene te pjoti; 

43 Me somas čužo manuš i tume na przylene man, Me somas be- 
rizengiro, i tume na huriade man; somas nasvalo i dre bešybe i tume ná 
Javne te dykhenpe Manca". 

44 Tedy otphenen i jone: ,Rájo-Déula, kedy jame dykhjam Tut, so Tu 
sanas bokhalo, ci syr kamjan te pjes, ci Tu sanas čužo manuš, ci be-rizen- 
giro, ci nasvalo, ci dre bešybe i na pomožindiam Tuki?" 

45 Tedy Joú otphenela lengi, phenindoj: ,Čačes, Me rakiroú tumengi, 
syr tume na skierde da mire pšalčngi, savende nani dasavi zor, tume 
syrby na skierde Mangi". 

46 I jone nudžana dre viečna méñki, a patiaibnáskire dre viečno džiipe". 

ZRAKIRIBE PE JEZUSOSTE 


1 I isys adiaki: kedy Jezuso končindia dale lava, Joú phendia Peskire 
sykliakirdengi: 

2 Tume džinen, so javela Patradi pir duj dyvesa i Chavo Manušes- 
kiro javela zdeno pe przymaribe pe trušul". 

3 Tedy skiendenepe rašangire phuredyrá 1 phurengire šeralč dre 
anglatune rašaskiri dvoro, saves kharde Kaifa, 

4 Ne i khetane zrakirdepe te uxtylen Jezusos frotymasa, sob te zama- 
rén Les; 

5 ne rakirenas: ,,Našty da te kieren dre svenko, sob te ná haden manu- 
ša biinto". 


JEZUSOS POMAKHNE DRE BEFANIJA 


6 Kedy ž Jezuso isys dre Simonoskire Prakažononeskiro kher, 

7 podgija ke Jou džuili, savjate isys khoro alibastrytko kučybnaskire 
khandune makhibnasa i joj čhuvelas Leski pe šero, syr Joú isys bešlo pal 
skamind. 

8 Ne kedy sykliakirde udykhne dava, jone xolisonas, phenindój: , Vaš 
so da te xasiakirel? 

9 Ci ná isys sašty te biknen dava pal bare lové i te den love bogéngi”. 

10 Ne Jezuso džindia, so jone rakirenas, i phendia lengi: ,,S6skie tume 
ladžakiren da džuūlia? Joj skierdia lačhipč vaš Mangi. 

11 Paldova so čorore zdvše javena tumende pašel, ne Me nd javoú 
zavše tumenca. 

12 Paldova so kedy joj čhudia da miro pe Miro trupo, joj skierdia da 
vaš Miró gieraibe. 

13 Čačes, Me rakiroú tumengi: kaj te ná phenelas da Lačhi Navina pir 
saro sveto, javela phendl6 pal dava, so joj skierdia, syr ripiribé pal late". 


JUDASKIRO BIKNYBE 


14 Teñéi ekh dešuduiendyr, saves kharde Juda Iskarioto, gija ke 
rašangire phuredyra, 

15 1 phendia, ,,S6 tume denas mangi, koli me zdću Les tumengi?" I 
jone vipleskirde leski trijanda rupuve marde. 
16 Ikodole dyvesestyr Juda leja te rodel mamento, sob te zdel Les. 


JEZUSO XAL PATRADITKO XABE LESKIRE SYKLIAKIRDENCA 


17 Pe pervo ž dyves Svenko, kedy xan maro be-droždžengiro, pod- 
gine sykliakirde ke Jezuso, phenindoj: ,,Kdj kames, sob jame te kieras 
Tuki Patraditko xabe?"' 

18 Joū ža phendja: ,,Džan dre foro ke manuš i phenén leski: ,Syklia- 
kiribnaskiro rakirel: ,Miri vremia podgija, túte Me svenkinoú Patradi 
Mire sykliakirdenca"". 

19 I sykliakirde kierde, syr Jezuso przyphendia lengi, i skierde Patradi. 

20 Kedy jačia bel'viel', Jezuso bescia pal skamind Peskire dešuduje 
sykliakirdenca. 

21 I kedy jone xanas, Joú phendia: ,Čačes, Me rakiroú tumengi: ,ékh 
tumendyr zdela Man". 

22 I jone pene dre duxo, i lene te rakiren Leski ekh pal ekheste: 
,Čačes, da ná me, Rájo-Déūla?“ 

23 Joú otphendia lavenca: „Kon kindžkirdia vast Manca dre čaró, ko- 
dová zdela Man. 

24 Čačés, Čhavo Manušeskiro džal, syr isy čhindlo pal Leste, ne bída 
kodole manušeski, savo zdel Čhaves Manušeskires; fedyr javélas vaš le- 
ski, koli joū na lociolas saresa". 

25 I Juda, so zdélas Les, otphendia: , Da ná me, Ravvi?“ Joū phendia 
leski: „Tu ž phendian!“ 


RASKIRO-DEULESKIRO SVENTO XABE 


26 I kedy jone xanas, Jezuso leja maro, i baxtiakirdia les i phagirdia 
les 1, syr deja sykliakirdengi, i phendia: „Lén, xán, vácka, isy Mire masa". 

27 I kedy Joú leja kučik i phendia parikiribe Deúleski, Joū deja les 
sykliakirdengi, phenindoj: ,,Pjen latyr sare. 

28 Paldova so dava isy rat Miro nevoné zakonoskiro, so przečhuvelpe 
pal buténde vaš grexengiro otmukibe. 

29 I Me phenoti tumengi: Me ná javoii te pjoú butyr aplodo da vinag- 

radnikostyr až žykie kodova dyves, paka Me javoú te ga tumenca nevć 
vino dre Mire Dadeskiro Kralipe*. 

30 I kedy jone zbagandlé šardytko gili Deúleski, jone gine pe Aliven- 
giri Bérga. 


JEZUSO ANGILPHENEL, SO PETRI DELAPE PALE LESTYR 


31 Teniči rakirel lengi Jezuso: ,,Saré tume mukena te patian dre daja 
rat. Paldava isy čhindlo: ,Me xasiakiroú bakrengire pastuxos, i rosnašen- 
pe bakria stadatyr'; 

32 ne poslie dava, kedy Me otdzidiovoú, Me džou angil tuménde dre 
Galileja". 

33 Ne Petri otphendia Leski lavenca: ,, Koli i saré mukena te patian, 
me niekhvar nd mukou miro patiaibe". 

34 Phendia leski Jezuso: ,,Čačes, Me rakiroú tuki: adadyves bel ve[ja- 
kiro, angil, syr bašno przebagala trin móly, tu desape palé Mandyr". 

35 Rakirel Leske Petri: „I koli mangi javela čebi te merću Tusa, me 
na doupe pale Tutyr*. Adia-pat' phendle i javire sykliakirde. 


JEZUSO MANGELPE DEULESKI DRE GIETSIMANIJA 


36 Teniči džial Jezuso lenca pe šteto, so kharde Gietsimanija, i rakirel 
Peskire sykliakirdengi: ,,Beščn kadaj, paka Me džoii te pomangóupe 
Deuleski odoj". 

37 I leja Pesa Petris i dujen čhaven Zabedejoskiren, bari skuka 1 smút- 
nyma uxtyldia Les. 

38 Tedy Joú rakirel lengi: „Miro ilo isy pherdo meribnytkone darasa, 
jaččnpe adaj i javén pe straža Manca". 

39 I odgija nabut dre rig, peja mosa pe phuú, mangjape Deuleski i 
rakirdia: „Dad Miro, koli sašty, me te przedžal da kučik, so isy pherdy 
meñkenca, dre rig Mandyr; ne ná adiaki, syr Mé kamom, ne syr Tú 
kames". l 

40 I javel Joū ke Peskire sykliakirde i lastel, so jone isy sute, i rakirel 
Petriski: „Či na zmožindle tume i ékh časo te ná soven Manca? 

41 Javén pe straža, mangénpe Deūleski, sob te ná peren dre zlidžaipe; 
dúxo džidiakirel, ne masá isy be-zorjakire". 

42 Snovu, javir molo, Joú obgija dre rig i mangjape Deúleski: ,,Dad 
Miro, koli sašt$, sob te przedžal da kučik dre rig Mandyr, paka Me vipjoú 
la, ne muk te spolninélpe volia Tyri!“ 

43 Isnovu Joii javja i lastia, so jone isys sute, paldova so lengire jakha 
isys začhakurde. 

44 I mukja len snovu i gija, mangjape Deuleski trito molo, phenindój 
dasave-pat' lava. 

45 Tenči Joū javel ke Leskire sykliakirde i rakirel lengi: „Tume san 
iščo sute i otkhinjon? Vácka, časo podgija i Čhavo Manušeskiro zdelpe 
dre grešnikčngire vasta. 

46 Ustén, džasa, vácka, uže paše isy kodova, kon zdela man". 


XRISTOSOS ZALEN 


47 I kedy Jou iščo rakirdia, podgija Juda, ekh dešudujendyr, i lesa but 
manuša kurtalenca i kilenca rašangire phuredyréndyr i phurengire šera- 
lendyr. 

48 Zdemári deja lengi hertyk (znako); phenindoj; ,,Kones me čami- 
dóu, dasavo-pat' isy manuš: zalén Les". 

49 I srazu podgija joú ke Jezuso i phendia: ,, Dobridim, Ravvi!“ I ča- 
midia Les. 

50 Jezuso Ze phendja Leski: , More, vácka, vaš só tu san adaj!“ Tedy 
jone podgine, čhude vasta pe Leste i uxtylde Les. 

51 I, vácka, ekh, savo isys Jezusosa, dejape vastesa i vityrdeja peskiri 
kurtala, i čingirdia porobkos rašangireskire phuredyreskires, i otčingirdia 
krig leskiro kan. 

52 Tefiči rakirel leski Jezuso: „Čhóū palč peskiri kurtala pe lakiro 
šteto; paldova so; kon lél kurtala, kurtalatyr xasiól. 

53 Na dumines tu, so Me možin6iivas te mangoú Mires Dades, i so 
Jou ná delas Mangi dešuduj legiony anioléngire? 

54 Syr tedy spolninelpe Čhinybe, so da čébi te javel?“ 

55 Dre dova-pat' časo Jezuso phendia manušengi: ,,Syr pe rozmarib- 
nariste tume vigine kurtalenca i kilenca te len Man? Me kažno dyves so- 
mas bešlo tumenca, syr sykliakirdiom dre Khangiri, i tume ná lenas man. 

56 Ne da saro skierdiape, sob te spolninélpe prorokengiro čhinybe". 
Tedy saré jačkirde Les i nasné krig. 

JEZUSO ANGIL JUDYTKO SONDO (SINIEDRIONO) 


57 I kodole, save lene Jezusos, lidžine Les ke Kaifá, anglatunó rašan- 
giro phuredyr, kaj skiendenepe lyléngire sykliakiribnaskire i Seralé. 

58 Pétri ž džalas pal Leste duripnástyr, ke anglatune rašangire phu- 
redyreskiro dvoro, i, syr zagija andre, isys beslo javire slugenca, sob te 
dykhel kónco. 

59 I rasajá i pherdo Siniedrióno rodenas xoxano dophenybe pe Jezu- 
soste, sob te zamarén Les, 

60 ne na lastne nisó, muk but xoxane jakhitka sykadionas angil Sinie- 
driono. Ne poslie podgine duj, 

61 i phendle: ,Kadavá manuš phendia: ,Me moZinoú te rosphagiroú 
Denleskiri naj baredyr Khangiri, i te hadoú la snovu pal trin dyvesa"". 

62 I ušteja anglatuno rašangiro phuredyr i phendia: „Tu niso na otphe- 
nes? So da isy dasavo, so jone dophenén pe Tute?“ 

63 Ne Jezuso isys štyl. I anglatuno rašaj phendia Leski: ,,Zasovlaxóu 
Tut Deúlesa Džidesa, phén jamengi, koli Tu san Xristóso, Čhavo Deii- 
leskiro?" 

64 Jezuso phendia leski: ,,Adidki, syr Tu phendian; ne Me phenoii tu- 
mengi: ,adadyvesatune dyvesestyr tume udykhena Čhaves Manušeskire, Sa- 
vo javela te bešel pe bolibnaskire tučy pir čači rig Sarezorjákire Detilčskiri"". 

65 Teriči anglatuno rašaj roskusciá peskire rizy i phendia: , Joti kalia- 
kirdia Deūlés. Savi jamengi iščo čebima te dophenas? Tume šundle lava, 
save kaliakirde Deiles. 

66 Só tume duminén?” Jone ž otphendle: „Isys bangó, sob te zamaren 
Les". 

67 Tedy čungardene Leski dre muj, i marde Les; javire pekavenas Les 
pir muj, 

68 rakirindoj: „Uhalóū, Xristoso, kon pekadia tut?" 


PETRI DELPE PALE JEZUSOSTYR 


69 Petri ž isys bešlo javriestyr dre dvoro, i podgija ke joú ekh slugica i 
phendia: „I tu sánas Jezusosa Galilejaninosa". 

70 Ne joú dejape palé angil sarende, phenindój: ,,Me na dZinóm, so tu 
rakires". 

71 Ikedy jou podgija ke porta, les dykhja javir slugica, i phendia ma- 
nušengi, so isys terde pašel: ,Kadava Manus isýs Jezusosa Nazarejósa”. 

72 I snovu joú dejape palé sovlaxasa: ,Me na džinom Kadale Ma- 
nušes". 

73 I kuty poslie podgine ke jou manuša, so isys terde pašel i phendle 
Petriski: „Čačó, i tú san léndyr, paldova so tyro virakiribé sykavel". 

74 Tedy joú leja te čingardelpe i te sovlaxál Deúlesa: „Me na džinom 
da manušes". I adaj Ze przebagandia basnó. 

75 I ripirdia Petri Jezusoskiro laū; syr Joū phendia: ,,Angil, syr prze- 
bagala bašn6, tu trin móly desape palé Mandyr". I, syr vigija javri, rundia 
kirkes. 


ŠERO 27 


JEZUSO ANGIL PILATOSTE 


1 Kedy jačia dyves, pe zrania, sare rašangire phuredyrá i phurengire 
šeralč zrakirenaspe proci Jezusoste, sob te zamarén Les: 
2 I, kedy sphandle Les, lidžine Les i zdene Pilatoski gubiernatoroske. 


JUDASKIRO MERIBE 


3 Tedy Juda, kon zdejá Les, dykhindoj, so Jezusos sondindle, przy- 
džindia peskiri bang, deja pale trijánda rupuve love baredyrengi i šeral- 
engi, 

4 phenindój: „Me skierdiom gréxo, paldova so me zdejom Manušćs, 
Saveste isy be-bangipnáskiro rat“. Ne jone phendle: „So jaméngi? Dava 
isy tyró dzielo". 

5 I joū čhurdejd rupuve love dre Khangiri, gija javri i ubládeja. 

6 Ne rašangire phuredyrá hadyne rupuve love i phendle ,,Našty te 
čhuvas len dre Khangirjakiri skrinka, paldova so dava isy ratvale love". 

7 I zrakirdepe i kindle pe da love felda piritkonéstyr,* sob te gieraven 
čužone manušen. 


* manušestyr, savo kierielas pirja i čare 


76 





Šero 27 


8 Paldova i kharlape da felda ,Ratvaly Félda* žykie adadyvesatuno 
dyves. 

9 Tedy spolnindiape kodova, so phendia proroko Jeremija: „Į jone 
lene trijánda rupuve love, kimin Jekheskiri, Saveske dene kimin Izraelio- 
skire čhave. 

10 1 dene da love pal piritkoneskiri felda, syr Devel przyphendiá 
mangi". 


PILATOSKIRO SONDO JEZUSOSKI 


11 Ne Jezuso isys terdó angil gubiernatoroste; i phučid Lestyr gubier- 
natoro kadasave lavenca: „Tú san králi Judengiro?" I phendia Jezuso: 
„Adiáki, syr tu phendian". 

12 I kedy rašangire phuredyra i šerale bangiakirenas Les, Joú nisó na 
phendia. 

13 Tedy phendia Leski Pilato: ,,Tu ná šunes, syr but jone pe Tute do- 
phenen?" 

14 I Jou na otphendia leski ni ékh lati, paldava gubiernatoro zbit dzi- 
vindiape. 


PILATO SONDINEL JEZUSOS PE MERIBE 


15 Ne pe svenko gubiernatoro przysykleja te otmukel ekhe manušes 
bešybnastyr, kones manuša kamle. 

16 Tedy isys lende slavutko bešybndri pir lai Barabáso. 

17 Paldava kedy skiendenepe khetane, Pilato phendia lengi: ,,Konćs 
tume kamen, sob me te otmukoú tumengi: ,,Barabasós ci Jezusós, saves 
kharen ,Xristoso?"" 

18 Paldova so joú džindia, so jone zdene Les zevlynypnastyr. 

19 Kedy joú isys bešlo pe sondariskiro šteto, leskiri romni bičhadia 
leski lati, phenindoj: „Ná kier niso kadaleske čačune Manušeski; me but 
przydžitidiom dre sune pal Leste”. 

20 Ne rašangire phuredyra i šeralč patiakirdé manušen, sob jone te 
mangen Barabasós, ne te zamarén Jezusos. 

21 Tedy gubiernatoro phucia lendyr, phenindoj: ,,Kones kamen tume 
dujéndyr te otmukoú me?" Jone phendle: ,,Barabas6s". 

22 Rakirel lengi Pilato: „Só mangi te kieroti Jezusósa, Saven kharen 
,Xristoso?"" I jone phendle: „Te przymarén Les ke trušul". 

23 Ne joti phendia: „Savo ž fuipć Joú skierdia?" Ne jone denas gódla 
butyr: „Te przymarén Les ke trušul!" 

24 I kedy Pilato udykhja, so nisó na pomožinel, a búnto ž hadelpe, joú 
leja pani i vimordia vasta angil manušende, rakirindoj: ,Me ná som 
bango pal da manušeskiro rat, tume ž kokoré dykhen!"' 

25 Ne sare otphendle: „Muk te javél da bangipe pal Leskiro rat pe ja- 
mende i jamare čhavorende!" 

26 Tenči jou otmukja lengi Barabasós, a Jezusos poslie dova, syr Les 
marde čupniasa, zdeja te przymarén ke trušul. 


XALADE OBSAN JEZUSOS 


27 Tenči gubiernatoroskire xalade lene Jezusos dre gubiernatoroskiro 
dvoro, i skiendene pherdo polko, 

28 i rosčhude Les i hurjade pe Leste lolo plaščo, 

29 i kedy skhude vianka pusadytkone xrustostyr syr koruna, hurjade 
la Leski pe šero, dene Leski desto dre čačo vast; i jone terdionas pe čanga 
angil Leste, obsanas Les, phenindoj: „Jóū džid6, Krali Judengiro!" 

30 Ičungardenas pe Leste, i lene desto i mardć lesa Les pir šero. 

31 I kedy zdiekindlépe Lestyr, zlene Lestyr lolo plásto, hurjade pe 
Leste Leskire rizy, i lidžine Les te przymarčn ke trušul. 


XALADE ZAMAREN JEZUSOS PE TRUŠUL 


32 I syr jone vidZánas, strečindle manušes Kirinejátyr, saves kharde 
Simćno; i začhude les te lidžal Xristososkiro trušul. 

33 I kedy jone javne pe šteto, saves kharen ,Golgota', so značinel: 
»čieriepnytko šteto", 

34 jone dene Leski te pjel vino zmiešindlo želučosa i poslie, syr Joú 
pokoštyndia, Joii na kamja te pjel butyr. 

35 I kedy jone przymardé Les ke trušul, jone roskiendénas Leskiro 
rizy, syr čhurdene žrebii, 

36 i bešyndoj, rakhenas Les odoj. 

37 I jone skierde upral Leskire šerestyr začhinybe, dre só Jezuso isys 
bango: ,Vácka, isy Jezuso, Králi Judengiro"'. 

38 Tenči jone przymarde paše Leste duje rozmaribnarjen: ekhes čačč 
rigatyr, javires zervonč rigatyr. 

39 I kodolć, save džanas paš Leste, niziakirénas Les, kunindój šerenca, 

40 1 rakirindoj: ,,Tú ž kadavá san, Savo rosphagirelas Khangiri i pir 
trin dyvesa hadesas la snovu. Rákh Kokoro Pes. Tu san Deuleskiro 
Chavo, zdža telé trušulestyr". 

41 Adiaki-pat' rašangire phuredyrá, khetane lylengire sykliakiribnas- 
kirčnca i šeralenca obsanas Les, rakirindój: 

42 ,,Javirčn Joú zrakhelas; ne Joú na možinel te rakhel Pes. Joú ž 
Králi Judengiro: muk Joú kakana te džal telé trušulestyr, i jame javasa te 
patids dre Leste. 

43 Joú patial tvárdes dre Deuleste, muk Devél te rakhel Les, koli ka- 
mel. Paldova so Joú Za phendia: ,Me som Chavó Deúleskiro““. 

44 I adiaki-pat' i rozmaribnarja, so isys przymarde Lesa, ladžiakire- 
nas Les. 


JEZUSOSKIRO MERIBE 


45 Dešudujtone časostyr jačia kalipe pir sari phuii žykie trito časo; 

46 paše ž trito časo Jezuso deja godla zorale glosása: „Eli, Eli, lama 
sabakthani?" da romanes: ,,Miro Dčila, Miro Dčila, sóskie Tu mukjan 
Man?" 

47 I vari-save kolodendyr, save isys terdé, kedy jone ušundle dava, 
jačne te rakiren: ,,Adava manuš kharel Elijas". 

48 I srazu ekh lendyr podprastándeja, leja zakrencyndlo patavoro, 
kindiakirdia les dre šutlo vino, čhudia la pe destoskiri vostrima, i podeja 
te pjel Leski. 

49 Ne javire phendle: ,Užakir! Dykhása, syr javela Elija te zlel Les". 

50 IJezuso snovi deja gódla zorale glosasa i meja. 

51 I, vácka, Sirma dre Khangiri roskusciape pe duj paša upralestyr 
žykie phuii; i phuú čhiinskirdiape, i skály pharadyne; 

52 i kópcy psiradepe, i but manušytka mule trúpy, saven Devel 
vikiendejd, save mene, otdžidinč, 

53 i vigine kopcendyr poslie, syr Jezuso otdžideja, i jone zagine dre 
svento foro i sykadene butć manušengi. 

54 I xaladengiro Selytko, i xaladé, save khetane rakhenas Jezusos, syr 

udykhne phuújakiro čhiinskiribe i saro, so kierdiape, straxándene zorales, 
rakirindoj: „Čačés, dava isys Chavó Deiileskiro". 

55 I but dZutlia dykhenas odoj duripnastyr, save džanas pal Jezusoste 
Galilejatyr, i save služindle Leski, 

56 maškir savende isys Marija Magdalčna, i Marija, daj Jakuboskiri i 
Jozaskiri, Zabčdiejoskiri romni. 

57 Kedy jačia belviel', javja barvalo manuš Arimatatyr pir lati Joza, 
kon kokoro tež isys Jezusoskiro sykliakirdo. 

58 Adava manuš podgija ke Piláto i mangja Jezusoskiro muló trupo. 
Tenči Pilato przyphendia te otden Leski Jezusoskiro trupo. 

59 I leja Joza trupo, zakrencyndia les dre čisto cerha, 

60 1 čhudia les dre peskiri nevi grobnica, savi joú vičingirdia dre 
skala; i kedy przyradia baro bar ke zagiibe dre grobnica, gija krig. 

61 I isys odoj Marija Magdaléna i javir Marija, save isys besle angil 
grobnica. 

62 Pe javir dyves, so isys Sávato, skiendenepe rašangire phuredyra i 
Fariziei ke Pilato, 

63 phenindój: , Rdjo, jame ripiras, so xoxaibnari iščo syr isys dZidó, 
phendia: ,Pir trin dyvesa Me otdZidiovóu'. 

64 Paldava przyphén te rakhen kópco žykie trito dyves, sob syklia- 
kirde te ná čoren Les, koli javena, i te ná phenen manušengi ,ušteja mu- 
lendyr*, i javela poslednio xoxaibe fujedyr pervonestyr". 

65 Phendia lengi Pilato: ,,Tumende isyn struži: dzán, rakhčn, syr tumé 
džinen". 

66 I jone gine, i rakhenas kopco, ¿huvindój štimpo ke bar struženca. 


ŠERO 28 


XRISTOSOSKIRO UŠTEIBE MULENDYR 


1 Pe zránia, pe pervo kurkitko dyves, poslie Sávato, javne Marija 
Magdaléna 1 javir Marija te podykhen kopco. 

2 I, vacka, kierdiape baro phuújakiro čhiinskiribe; paldova so aniolo 
Deuleskiro zgija bolibnastyr i podgijá, i riskirdia bar i isys bešlo pe leste. 

3 Leskiro dykhipe isys syr bliskavica, i leskire rizy isys parne syr iu. 

4 Istruži izdranas daratyr angil leste, i kierdepe syrby mulć. 

5 I otphendia aniolo, phenindój džuiilčngi: „Ná daren; paldova so me 
džinom, so tume roden Jezusós, Saves przymarde ke trušul; 

6 Les nani adaj, paldova so Joú otdžideja, syr Joū i phendia. Javén, 
podykhen šteto, kaj Joú isys palo; 

7 i džan sygedyr, phenén Leskire sykliakirdengi, so Joú otdžideja me- 
ribnastyr i Jou džal angil tumende dre Galileja, od6j tume Les udykhena. 
Vácka, me phendiom tumengi". 

8 I vigiindoj kopcóstyr, jone našenas darasa i bare radumasa te phe- 
nen Leskire sykliakirdengi. 

9 I, vácka, Jezuso strečindia len, phenindoj: „Radynénpe!“ I jone, syr 
podgine, oblene Leskire hera i poklonindlepe Leski. 

10 Tedy rakirel lengi Jezuso: „Ná daren; džan, phenčn Mire pšalengi, 
sob te džan dre Galileja; i odoj jone udykhena Man". 


XALADENGIRO SLUXO 


11 Syr jone džanas, tedy vari-save struži javne dre foro i rosphendlé 
rašangire phuredyrengi sarć, so skierdiape. 

12 I kedy jone skiendenepe šeralenca khetane, tedy zrakirdepe maškir 
peste; jone dene but rupuve love, 

13 rakirindoj: ,,Phenčn: ,Leskire sykliakirde javne rat$, čorde Les, 
kedy jame samas suté*. 

14 I keli da javela džindlo gubiernatoróski, jame upatiakirása les i 
rakhasa tumen bidatyr”. 

15 I jone lene rupuve love 1 kierdć, syr len sykliakirde. I kadavo sluxo 
rozgijape maškir Judénde Zykie adadyvesatynó dyves. 


JEZUSO SYKADIOL LESKIRE SYKLIAKIRDENGI 


16 Dešuekh ža sykliakirde gine dre Galileja pe berga, karing phendia 
lengi Jezuso. 

17 I kedy jone udykhne Les, poklonindlépe Leski; ne vari-save ná pa- 
tianas. 

18 Ne Jezuso javja i phendia lengi: „Saro zoralype isy deno Mangi, 
syr pe bolibe, adiaki pe phuii. 

19 Paldava džan, sykliakirén saré nácyi, bolén len dre lati Dadéskiro, 
Chavéskiro i Sventoné Duxóskiro; 

20 sykliakirén len te spolninen saró, so Me przyphendiom tuméngi. I 
vácka, Me som tumenca Zykie viekóskiro konco". 

